Pembrokeshire section (Vol 3) - Pages 142 - 149\nTABERNACL, HWLFFORDD (Haverfordwest, St Martin parish)(with translation)\nALBION SQUARE, PEMBROKE DOCK (Pembroke, St Mary parish)(with translation)\nMEYRICK STREET, PEMBROKE DOCK (Pembroke, St Mary parish) (with translation)\nLLWYNYRHWRDD (Clydey parish) (with translation)\n............Llafuriodd Mr Griffiths yma ac yn Reynoldston - achos a gychwynwyd ganddo ef - gyda mesur helaeth o lwyddiant hyd ddechreu y flwyddyn hon, pryd y symudodd i Neyland. Ailadeiladwyd y capel yn y flwyddyn 1839, a chafodd ei adgyweirio yn ddiweddar. Cynnulleidfa gymharol fechan sydd yma, ac nis gall fod yn amgen, gan nad yw poblogaeth yr ardal ond teueu, a bod addoldai wedi eu cyfodi yn y cymydogaethau cylchynol.\nNid ydym yn gwybod am neb a gyfodwyd yma i bregethu ond Mr William Thomas, Longstone, a dau o feibion Mr Williams, y gweinidog. Un o honynt hwy yw Mr Heber Williams, gweinidog presenol Longstone.\nTHOMAS R. WILLIAMS. Ganwyd ef yn mhlwyf Llanina, yn Sir Aberteifi, yn y flwyddyn 1805. Efe oedd yr ieuengaf o feibion ei rieni. Derbyniodd ei addysg foreuol yn ysgol un Jeremiah Lloyd yn y Cainewydd. Pan yr oedd yno ennillodd iddo ei hun enw rhagorach na phob un o'r plant fel rhifyddwr. Derbyniwyd ef yn aelod eglwysig yn Mhenrhiwgaled pan nad oedd ond ieuangc iawn. Yn fuan wedi ei dderbyn yn aelod aeth i athrofa y Neuaddlwyd, lle y bu am rai blynyddau, ac yno y dechreuodd bregethu. Yn y flwyddyn 1826, ymadawodd a'r Neuaddlwyd, ac ymsefydlodd yn Pembroke Dock, Sir Benfro, lle y bu am oddeutu pedair blynedd. Oherwydd rhyw amgylchiad anghysurus ymadawodd oddiyno, ac ymsefydlodd yn Templeton, lle y priododd ac y treuliodd weddill ei oes. Yn mhen rhai blynyddau wedi iddo fyned i fyw i Templeton, cafodd alwad gan yr eglwys yno, a bu yn weinidog iddi hyd derfyn ei oes. Bu yn ddefnyddiol iawn fel gweinidog yn Templeton, Longstone, a manau eraill, a chyda gweinidogaethu mewn tri neu bedwar o leoedd, cadwai ysgol ddyddiol ragorol iawn dros holl dymor ei arosiad yn y lle. Bu gofalu am yr ysgol ddyddiol yn ataliad iddo fyned oddicartref ar hyd ei oes, yr hyn yn benaf a'i hataliodd rhag cyrhaedd y cyhoeddusrwydd a allasai dyn o'i dalent ef gyrhaedd mewn amgylchiadau mwy manteisiol. Dechreuodd ei iechyd roddi i ffordd tua blwyddyn neu ychwaneg cyn ei farwolaeth, ac aeth agos yn hollol ddall ychydig amser cyn iddo farw. Bu farw Tachwedd 19eg, 1850, yn 45 mlwydd oed. Gadawodd weddw ac amryw blant yn amddifaid. Mab iddo ef yw Mr B. T. Williams, yr hwn sydd yn Ddadleuydd Cyfreithiol o gryn enwogrwydd.\nYr oedd Thomas R. Williams yn ddyn o alluoedd rhagorol, yn un cyfeillgar a hawddgar iawn, yn weithiwr difefl fel gweinidog yr efengyl ac athraw ysgol, ac mewn parch neillduol gan bobl ei ofal, ac yn holl eglwysi y cyfundeb y perthynai iddo.\n(Haverfordwest, St Martin parish)\nTranslation for this chapel on /big/wal/PEM/Hist2.html\nBu yr enwog George Whitefield yn pregethu rai gweithiau yn y dref hon, ac yma, fel agos yn mhob man arall yr ymwelai ag ef, bu ei weinidogaeth yn foddion i ddychwelyd amryw eneidiau at yr Arglwydd. Gan nad oedd y weinidogaeth yn yr eglwysi plwyfol nac yn hen gapel Ymneillduol y Green, yn ddigon tanllyd ac efengylaidd i daro archwaeth dysgyblion Whitefield, gosodasant achos i fyny iddynt eu hunain yn nhy un Mr Wheeler, yn City Road, yn agos i'r fan y saif y Tabernacl yn bresenol. Wedi bod yma yn addoli am rai blynyddau, ac yn cael gweinidogaeth\nachlysurol pregethwyr Ymneillduol, a rhai o'r offeiriaid Methodistaidd, adeiladasant y Tabernacl yn y flwyddyn 1774. Yr ymddiriedolwyr yn y weithred gyntaf oeddynt, Benjamin Jones, John Roberts, James Morgan, William Higgon, Francis Noot, Peter Williams, John Thomas, William Edwards, a William Hurlow. Mae yn amlwg mai eglwys Annibynol oedd hon o'r dechreuad, er fod yr offeiriaid a'r pregethwyr Methodistaidd yn pregethu ac yn gweini yr ordinhadau yma yn achlysurol, canys yr ydym yn cael darbodaeth yn ngweithred y capel fod y gweinidog bob amser i gael ei ddewis gan fwyafrif yr aelodau. Ar weinidogaeth achlysurol y bu yr eglwys yn ymddibynu o ddechreuad yr achos hyd y flwyddyn 1800. Byddai yr enwogion Rowland Hill a Mathew Wilks yn ei gwasanaethu fynychaf bob blwyddyn am bedwar Sabboth yr un. Bu Mr Nathaniel Rowlands, mab Mr Daniel Rowlands, Llangeitho, yn dyfod yma yn fynych am rai blynyddau i weinyddu yr ordinhadau, a bu ef yn achlysur o rwygiad yn yr eglwys. A ganlyn yw hanes y rhwygiad :-Byddai Captain T. Joss, cyfaill mawr i Whitefield, a phregethwr nodedig o boblogaidd ac arddeledig, yn dyfod yma am bump neu chwe' Sabboth bob blwyddyn i bregethu, a phan ddeallodd Mr Rowlands ei fod yn gweinyddu bedydd a Swper yr Arglwydd, ac yntau heb fod dan urddau esgobol, dylanwadodd ar nifer o'r eglwys i sefyll yn erbyn hyny. Cymerodd Rowland Hill blaid Captain Joss yn erbyn Rowlands. Y canlyniad fu i'r eglwys ymranu. Aeth lleiafrif lled luosog allan gyda Mr Rowlands. Y blaid hono ddechreuodd achos y Methodistiaid Calfinaidd yn Hwlffordd. Yn 1800, rhoddwyd galwad i Mr William Warlow i ddyfod yma yn weinidog sefydlog, a dechruodd ei weinidogaeth yn Chwefror, 1801. Bu yma yn llafurus a llwyddianus iawn hyd ddiwedd 1806, neu ddechreu 1807, pryd y rhoddodd y lle i fyny, ac yr ymgymerodd a chyfodi achos yn Milford. Yn 1811, rhoddwyd galwad i Mr Thomas Luke, o athrofa Gosport, ac urddwyd ef yma Awst 29ain, yn y flwyddyn hono. Dechreuwyd gwasanaeth yr urddiad trwy weddi gan Mr T. Harries, Penfro; pregethwyd ar natur eglwys gan Mr Stone, yr hwn hefyd a dderbyniodd y gyffes ffydd ; gweddiwyd yr urdd-weddi gan Mr W. Griffiths, Glandwr ; pregethwyd ar ddyledswydd y gweinidog gan Mr W. Warlow, Milford, ac ar ddyledswydd yr eglwys gan Mr James Phillips, Clapham. Ni bu arosiad Mr Luke yma ond pedair blynedd. Yn nechreu y fiwyddyn 1815, symudodd i Heol-y-castell, Abertawy. Wedi ei ymadawiad ef bu yr eglwys hyd 1820 yn ymddibynu ar weinidogaeth achlysurol. Gweinidogion poblogaidd Lloegr a newidient eu gilydd yma fynychaf, yn enwedig yn misoedd yr haf. O 1820 hyd 1824, bu Mr Daniel Warr yn weinidog sefydlog, yma. Wedi ei ymadawiad ef buwyd drachefn yn ymddibynu ar weinidogaeth achlysurol am yr ysbaid maith o saith-mlynedd-ar-hugain. Yn 1851, rboddwyd galwad i Mr T. G. Stamper, o Uxbridge, yr hwn fu yn llafurio yma gyda pharch mawr hyd 1862, pryd y symudodd i Odiham. Y gweinidog nesaf yma oedd Mr H. C. Long, myfyriwr yn yr Athrofa Orllewinol. Urddwyd ef yma yn 1864, ac ymadawodd yn 1872. Mae yr eglwys unwaith etto yn amddifad o weinidog.\nYn 1851, cafodd y capel ei adgyweirio a'i brydferthu yn fawr, ac eleni (1873), yr ydys yn bwriadu ei wneyd agos oll yn newydd. Mae yn addoldy helaeth a chyfleus iawn, er ei fod wedi ei adeiladu bellach er's cant ond un o flynyddau ond gan ei fod mor hen, y mae galwad yn awr am ei ailadeiladu a'i wneyd yn fwy cyfaddas a theilwng o'r oes a'r lle.\nCyfodwyd yma o bryd i bryd lawer o bregethwyr cynorthwyol, y rhai nad ydym ni yn alluog i'w henwi o ddiffyg hysbysiaeth. Aeth y personau canlynol a ddechreuasant bregethu yma oll i'r weinidogaeth, ond nid ydym ni yn alluog i roddi un hysbysiaeth pellach am danynt na'u henwau :David Evans, William Morgan, Thomas Davies, Thomas James, a Howell Davies.\nMae eglwys a chynnulleidfa y Tabernacl wedi bod ers can' mlynedd yn lluosog, cyfoethog, a dylanwadol iawn. Byddai llawer o deuluoedd parchusaf y dref a'r gymydogaeth yn arfer addoli yma o genhedlaeth i genhedlaeth, a gweinidogion enwocaf Lloegr yn dyfod yma am fis neu ychwaneg bob blwyddyn ar yr, adegau nad oedd gweinidog sefydlog yma. Nid ydym yn deall fod llewyrch neillduol wedi bod ar wenidogaeth sefydlog neb yma oddieithr Mr Warlow. Yr oedd y gynnulleidfa er y dechreuad wedi arfer newid doniau agos bob mis, ac yn fynych yn cael clywed y doniau mwyaf poblogaidd yn y deyrnas, ac felly anafwyd harchwaeth i eistedd yn gyson dan yr un weinidogaeth. Peth anhawdd iawn yw cymodi cynnulleidfa fyddo wedi arfer gwrandaw gwahanol ddoniau a gweinidogaeth sefydlog, yn enwedig cynnulleidfa fel hon oedd yn ddigon galluog i sicrhau gwasanaeth achlysurol y doniau mwyaf poblogaidd yn yr holl deyrnas.\nTHOMAS LUKE. Gweler hanes Heol-y-castell, Abertawy.\nDANIEL WARR. Yr ydym yn analluog i roddi unrhyw hanes am dano ef, amgen nag iddo fod yn weinidog yma o 1820 hyd 1824, ac iddo yn amser ei weinidogaeth yma draddodi cyfres o ddarlithiau tra doniol a galluog ar "Daith y Pererin," y rhai a gyhoeddwyd yn gyfrol wythplyg.\nTHOMAS GILDEROY STAMPER. Ganwyd ef yn Chichester, Mawrth 31ain, 1800. Yr oedd er yn blentyn yn ddeiliad argraffiadau crefyddol. Cafodd ei freintio a rhieni duwiol iawn. Pan yn un-flwydd-ar-bymtheg oed derbyniwyd ef yn aelod eglwysig gan Mr John Hunt, gweinidog yr Annibynwyr yn Chichester, a phan yr oedd yn bedair-ar-bymtheg oed cafodd i dderbyn yn fyfyriwr i athrofa Dr. Bogue yn Gosport. Yn 1823, cafodd alwad o Reading i fod yn gynorthwywr i Mr A. Jack. Bu yno ychydig dros ddwy flynedd. Oddiyno symudodd i Uxbridge, lle yr urddwyd ef Ebrill 4ydd, 1826. Bu yno hyd 1851, pryd y symudodd i Hwlffordd. Parhaodd lafurio yn Hwlffordd hyd wanwyn 1862, pan y gorfodwyd ef gan waeledd ei iechyd i roddi ei ofal gweinidogaethol i fyny. Yr amser yr ymadawodd o Hwlffordd, cafodd wahoddiad i dreulio ychydig Sabbothau yn Odiham. Perswadiodd y bobl yno ef i ymsefydlu yn eu plith.. Gan nad oedd y lle ond bychan, barnodd, er gwaeled ei iechyd, y gallasai fod o ryw wasanaeth yno, ac felly cydsyniodd a'r cais. Parhaodd i bregethu yno o Mehefin, 1862, hyd Mehefin, 1863. Bu farw wedi ychydig ddyddiau o gystudd trwm Gorphenaf 1 af, 1863.\nDyn mwyn a boneddigaidd iawn oedd Mr Stamper. Er nad oedd, ystyr gyffredin yr ymadrodd, yn bregethwr poblogaidd, yr oedd yn bregethwr effeithiol iawn, gan ei fod yn traddodi gwirioneddau pur yr efengyl mewn teimlad tyner a nefolaidd.\n(Pembroke, St Mary parish)\nLle bychan o boblogaeth oedd Pater, neu Pembroke Dock, fel y gelwir ef yn awr, nes i'r llywodraeth agor y Royal Dock Yards yma, tua y flwyddyn 1821. O'r pryd hwnw cynyddodd y lle yn gyflym fel y mae er's blynyddau bellach yn cynwys poblogaeth o fwy na deng mil o bobl. Yr oedd amryw o aelodau yr eglwys Annibynol yn Penfro yn byw yma, a than fod ganddynt tua dwy filldir o ffordd i gerdded yno, teimlant awydd am gael addoldy yn eu cymydogaeth eu hunain. Yn 1823, penderfynasant edrych allan am dir i adeiladu capel, ac o'r diwedd llwyddasant i'w gael. Adeiladwyd y capel, ac agorwyd ef Ebrill 16eg, 1824. Ni chafodd eglwys ei ffurfio yma y pryd hwnw, ond byddai y gweinidogion cymydogaethol yn pregethu ar gylch yma bob Sabboth. Ionawr 19eg, 1825, rhoddodd Mr Harries, Penfro, ollyngdod i gynifer o aelodau ei eglwys ag a breswylient yn yr ardal hon, a chorpholodd hwynt yn eglwys Annibynol. Dewiswyd William Williams, Phillip James, a James Hancock yn ddiaconiaid. Bu yr eglwys ieuangc dan ofal Mr Harries am oddeutu blwyddyn ar ol ei chorpholiad. Dydd Gwener y Groglith, 1826, urddwyd Mr Thomas R. Williams yn weinidog yma, a bu yma hyd Ionawr 3ydd, 1830, pryd y symudodd i Templeton. Dilynwyd ef gan Mr W. Lewis, o athrofa Caerfyrddin, Chwefror 12fed, 1830, a rhoddodd ei ofal i fyny yn 1834. Ebrill 17eg, 1835, urddwyd Mr John Josiah Braine yma. Bu ef yma hyd fis Medi 1837, pryd y rhoddodd y lle i fyny, ac y symudodd i gymeryd gofal yr eglwys yn Tenby. O'r pryd hwnw hyd 1839, bu yr eglwys yn ymddibynu ar weinidogaeth achlysurol. Yn y flwyddyn hono, urddwyd Mr Thomas Jones yma, ac yn Medi, 1842, rhoddodd ei ofal i fyny oherwydd gwaeledd ei iechyd. Ni ddywed ein hysbysydd wrthym o ba le y daeth Mr Jones yma nac i ba le yr aeth oddiyma. Chwefror 3ydd, 1843, ymsefydlodd Mr Josephus Williams yma, a pharhaodd ei gysylltiad gweinidogaethol ef a'r lle hyd nos Sabboth, Hydref 27ain, 1850, pryd y darfu iddo ef, a chryn nifer o'r aelodau, oherwydd anghydwelediad a'r lleill, ymadael a gosod i fyny achos arall yn y dref. Yr ydym ni, hyd yn hyn, yn gwbl anhysbys o natur ac amgylchiadau yr ymraniad hwn, ac felly nis gallwn roddi un hysbysiaeth pellach yn ei gylch. Wedi ymadawiad Mr Williams bu yr eglwys yn byw ar weinidogaeth achlysurol hyd Mai 5ed, 1853, pryd yr ymsefydlodd Mr C. J. Evans yma. Yn America yr oedd Mr Evans wedi bod yn derbyn ei addysg athrofaol. Mehefin 2il, 1856, rhoddodd ef ei ofal gweinidogaethol i fyny, ac aeth i dalu ymweliad a Phalestina. Chwefror laf, 1857, dechreuodd Mr E. L. Shadrach ei weinidogaeth yma, a pharhaodd i lafurio yma hyd derfyn ei oes yn 1869. Yn Ebrill, 1870, dechreuodd Dr. Thomas Davies o Ross, Sir Henffordd, ei weinidogaeth yma, ac efe yw y gweinidog yn bresenol. Gwelwn fod yma wyth o weinidogion wedi dilyn eu gilydd mewn ysbaid o chwe'-mlynedd-a-deugain ' " a'r casgliad naturiol ydym yn dynu oddiwrth y symudiadau mynych hyn ydyw, naill ai fod yr eglwys yn camymddwyn tuag at ei gweinidogion, neu ei bod wedi bod yn hynod o anffodus yn ei dewisiad o weinidogion, gan na fu ond un o'r wyth farw yma. Hyderwn fod tymor maith o ddefnyddioldeb o flaen ein cyfaill Dr. Davies yma. Cafodd y\ncapel cyntaf, fel y nodasom, ei adeiladu yn y flwyddyn 1823. Yn 1841, cafodd ei adgyweirio a'i helaethu, ac erbyn 1862 yr oedd wedi myned yn ddadfeiliedig, ac yn llawer rhy fychan i gynwys y gynnulleidfa felly bu raid edrych allan am dir i adeiladu capel newydd. Llwyddwyd i brynu darn cyfleus o dir am 561p., yn agos i'r hen gapel. Tynwyd cynllun y capel newydd gan R. Sutton, Ysw., o Nottingham, a gosodwyd i lawr ei gareg sylfaen Mehefin 20fed, 1865, gan Mrs Jenkins, gwraig D. Jenkins, Ysw., Llundain. Gorphenwyd y gwaith, ac agorwyd y capel Mehefin 28ain, 1867. Yr oedd y draul yn 4462p., ond wrth ystyried ei fod yn un o'r addoldai mwyaf a harddaf yn y Dywysogaeth, a bod ysgoldy eang odditano, ac amryw ystafelloedd cyfleus yn perthyn iddo, y mae yn un o'r capeli rhataf a welsom erioed. Cynwysa eisteddleoedd i fwy na deuddeg cant o bersonau. Y mae yma gynnulleidfa luosog iawn yn gwrandaw bob Sabboth, ysgol Sabbothol ragorol iawn, a phob peth perthynol i'r achos yn gwisgo agwedd hynod o ddymunol a gobeithiol. Os bu pethau gynt i fesur yn annymunol yma, y mae cyfnewidiad hyfryd er gwell wedi cymeryd lle.\nELIACIM L. SHADRACH. Yr oedd yn fab i'r adnabyddus Azariah Shadrach. Ganwyd ef yn Nhalybont, Sir Aberteifi, yn y flwyddyn 1805, pan yr oedd ei dad yn weinidog yn y lle hwnw. Cafodd bob manteision addysg ag oedd i'w cael yn y gymydogaeth pan yn blentyn, a phan nad oedd ond llangc ieuangc iawn, anfonwyd ef i athrofa y Neuaddlwyd. Pan yr oedd yno y dechreuodd bregethu. Wedi bod yno am rai blynyddau, aeth i athrofa Rotherham. Ar orpheniad ei amser yno, derbyniodd alwad oddiwrth yr eglwys yn nghapel Ebenezer, Doncaster, Sir Gaerefrog, ac urddwyd ef yno Awst 19eg, 1829. Traddodwyd y siars iddo ef gan ei athraw, Dr. James Bennett. Ni bu ef yno yn hir. Daeth adref gyda bwriad i ymsefydlu yn gydweinidog a'i dad yn Aberystwyth. Bu yno am bedair blynedd, ac yn y flwyddyn 1835, symudodd i Dursley, Sir Gaerloew, lle yr arosodd hyd y flwyddyn 1857, pan y symudodd i Pembroke Dock. Dilynwyd ei lafur yn y maes hwn a llwyddiant anghyffredin. Aeth yr hen gapel yn rhy fychan i gynwys y torfeydd a ymdyrent i'w wrandaw, a'r canlyniad fu adeiladu y capel helaeth presenol. Ni chafodd ef gyflawn ddwy flynedd flynedd o fywyd i bregethu yn y capel newydd. Bu farw Ebrill 8fed, 1869, yn 64 mlwydd oed. Pregethwyd yn ei angladd gan Meistri D. Anthony, B.A., Tenby, a D. Salmon, Penfro. Treuliodd ei holl fywyd heb briodi, ac felly, ni adawodd na gwraig na phlant i alaru ar ei ol.\nYr oedd Mr Shadrach yn ddyn hynaws a boneddigaidd ; yn feddianol ar alluoedd rhagorach na 'r cyffredin ; yn ysgolhaig rhagorol, ac wedi ei gymhwyso gau natur, addysg, a Bras i fod yn ddyn defnyddiol. Etto, nid ydym yn barnu iddo gyrhaeddyd y defryddioldeb a'r enwogrwydd hyny ag y gallesid disgwyl i ddyn o'i allu a'i fanteision ef eu cyrhaedd. Treuliodd y ddwy flynedd-ar-hugain oreu o'i oes mewn lle cymharol ddinod a dibwys yn Sir Gaerloew, pan y dylasai fod mewn cylch llawer pwysicach a mwy cyhoeddus, lle y cawsai ei holl alluoedd eu tynu allan i weithio ar eu heithaf. Yr oedd yn ddyn da, ac yn y deuddeng mlynedd olaf o'i oes bu yn ddefnyddiol iawn, ond nid mor ddefnyddiol ag y dylasai fod cyn hyny.\nDechreuodd yr achos hwn yn ymneillduad Mr Josephus Williams, y gweinidog, a thua haner cant o'r aelodau, o'r hen gapel. Fel y nodasom yn hanes yr achos yn Albion Square, cymerodd yr ymraniad hwn le Hydref 27ain, 1850. Bu Mr Williams a'r gynnulleidfa newydd yn addoli yn y Neuadd Ddirwestol nes yr adeiladwyd y capel. Gosodwyd careg sylfaen y capel newydd gan Mr W. F. Mowat, o Lundain, brawd-yn-nghyfraith Mr Williams y gweinidog, Chwefror 12fed, 1851, ac yn mis Rhagfyr yr un flwyddyn agorwyd ef. Traddodwyd pregethau ar yr agoriad gan y Meistri D. Rees, Llanelli, a J. Davies, Capel Albany, Llundain. Mae y capel yn adeilad hardd, a chymharol fawr ; ond trwy i lawer o'r defnyddiau gael eu rhoddi am bris isel, ac i amryw grefftwyr wneyd llawer o'r gwaith yn ddidal, nid oedd y draul dros saith cant o bunau. Yn Mai 1864, gorfodwyd Mr Williams gan waeledd ei iechyd i roddi ei ofal gweinidogaethol i fyny. Ar ei ymneillduad o'r weinidogaeth, anrhegwyd ef gan yr eglwys a'r gynnulleidfa, a llestri arian gwerthfawr, fel amlygiad o'u parch iddo. Yr oedd yr eglwys wedi cynyddu i fwy na chant o rif cyn i Mr Williams roddi ei gofal i fyny. Y mae efe etto yn byw yma, ond yn rhy wanaidd ei iechyd i allu pregethu. Mae yn sefyll yn uchel iawn yn ngolwg pawb o bob enwad yn y dref a'r gymydogaeth. Yn fuan wedi i Mr Williams roddi ei ofal gweinidogaethol i fyny, rhoddwyd galwad i Mr J. C. Ramsay, yr hwn a fuasai yn pregethu gyda'r Primitive Methodists, ac urddwyd ef yma cyn diwedd y flwyddyn 1864. Daeth Mr Ramsay yn boblogaidd iawn fel pregethwr yma, ond cyn pen llawer o amser wedi ei urddiad, cyfododd rhyw deimladau anhyfryd yn yr eglwys fel y barnodd ef mai doeth fuasai iddo ymadael, ac felly y gwnaeth yn y flwyddyn 1866. Bu yr ysbryd annymunol a gyfododd ynddi yn mron a chwalu yr eglwys yn llwyr. Buwyd heb weinidog yma am ddwy flynedd wedi ymadawiad Mr Ramsay, Dechreuodd Mr C. Goward, y gweinidog presenol, ei weinidogaeth yma yn Ionawr 1868, ac y mae yn hyfryd meddwl fod heddwch a chydgordiad hyfryd wedi eu hadferu yma. Yn y tair blynedd diweddaf, mae yr eglwys a'r gynnulleidfa ar gynydd parhaus. Yn y flwyddyn 1871, cafodd y capel ei adgyweirio a'i brydferthu. Ar orpheniad y gwaith, cynaliwyd cyfarfod agoriad, pryd y traddodwyd dwy bregeth i gynnulleidfaoedd lluosog gan Mr Thomas Jones, Abertawy. Mae pobpeth yn ymddangos yn hyfryd a gobeithiol iawn yma yn bresenol.\nMae yr addoldy hwn yn cael ei enw oddiwrth y fferm ar ran o ba un y mae wedi cael ei adeiladu. Saif ar lechwedd dan y mynydd yn mlaen dyffryn Llanfyrnach. Gan Mr Morgan Jones, Trelech, y dechreuwyd yr achos yn y lle hwn. Mae yn debygol fod rhai o aelodau Trelech a Glandwr yn byw yn yr ardal er's oesau cyn adeiladu capel a ffurfio eglwys yma. Mr Jones, y gweinidog, roddodd dir at adeiladu y capel. Dyddiad y les yw Ionawr laf, 1806, a darboda fod y lle yn eiddo i'r Annibynwyr a gredent athrawiaeth y Drindod a phum pwnc Calfiniaeth, am 999 o flynyddau, neu o Medi 29ain, 1805, hyd ag y byddo dwfr yn y Taf, sef yr afon sydd yn rhedeg trwy ddyffryn Llanfyrnach, am yr ardreth o swllt yn\ny flwyddyn. Enwau yr ymddiriedolwyr ydynt John Jones, Ysw., Trefawr, Llanfyrnach; John David, Ffosfantach - tad Mr D. Davies, gynt o Colwyn ; Edward Thomas, Blaencneifa ; William Lewis, Llandre, a Thomas Griffiths, Mochwaen. Arwyddwyd y les yn ngwydd Thomas Morris, Llandre, a John Jones, Blaiddbwll. Y personau hyn, yn nghyd ag amryw eraill, fuont yn cydweithredu a Mr Jones, y gweinidog, yn nghychwyniad a dygiad yr achos yn mlaen. Mr Jones fu y gweinidog yma o'r dechreuad hyd ei farwolaeth. Yr oedd ei fab, Mr Evan Jones, wedi ei urddo yn gynorthwywr iddo rai blynyddau cyn ei farwolaeth, a bu yr eglwys hon, a'r eglwysi eraill, dan ei ofal ef yn unig wedi marwolaeth ei dad nes iddo symud i Loegr tua y fiwyddyn 1837. Wedi ymadawiad Mr E. Jones, rhoddodd yr eglwys hon ei hun dan ofal Mr Edward Rees, mewn cysylltiad a Brynseion, a bu dan ei weinidogaeth ef nes iddo yn 1843 symud Benmain, Mynwy. Wedi hyny, buwyd am dair blynedd yn ymddibynu ar weinidogaeth achlysurol. Yn 1846, unodd yr eglwys hon ag eglwys Capel Iwan mewn galwad i Mr William Jenkins, ac urddwyd ef yn weinidog i'r ddwy eglwys yn mis Mehefin yn y flwyddyn hono. Ni bu arosiad Mr Jenkins yma ond pedair blynedd ; ond cafodd ef a'r eglwysi dan ei ofal eu bendithio yn rhyfeddol a gwenau yr Arglwydd. Bu yma ddiwygiad nodedig o danllyd ac effeithiol, a derbyniwyd canoedd i bob un o'r ddwy eglwys. Yn 1850, symudodd Mr Jenkins i Brynmawr, Nantyglo, i fod yn weinidog i'w fam eglwys. Am ychydig amser wedi ymadawiad Mr Jenkins, bu Mr Jones, Ffynonbedr, yn dyfod yma yn fisol. Pan ymsefydlodd Mr Isaac Williams yn Nhrelech, yn Mehefin 1851, ymgymerodd hefyd a gofal Llwynyrhwrdd, a bu y ddwy eglwys dan ei ofal ef hyd 1872, pryd y symudodd i Pantteg, Sir Gaerfyrddin. Oddiar ymadawiad Mr Williams, y mae yr eglwys hon wedi bod heb un gweinidog sefydlog. Mewn cysylltiad ag eglwysi eraill y mae yr eglwys yn y lle hwn wedi bod yn ei gweinidogaeth o ddechruad yr achos hyd yn bresenol, ond bwriada o hyn allan fynu gweinidog iddi ei hun, ac y mae yn ddigon galluog i'w gynal, a'r ardal yn ddigon eang i roddi gwaith cyflawn i weinidog. Swyddogion yr eglwys yn bresenol ydynt Samuel Davies, Pantymaen, Henuriad llywodraethol; a John Jones, Llwynyrhwrdd, mab Mr Jones, Trelech, y gweinidog cyntaf; Thomas Owen, Rhydygarth ; Thomas Thomas, Llwyncelyn, a John Sandbrook, Dolpwll, diaconiaid. Rhif yr aelodau yn awr yw 355. Mae ysgol Sabbothol. gref yn y capel, a changen luosog o ysgol yn Nhascefncriboer, lle y bwriedir yn fuan adeiladu ty at gadw ysgol a moddion crefyddol eraill. Mae hefyd ddau gyfarfod gweddio yn cael eu cynal yn wythnosol gan aelodau yr eglwys hon yn mhlwyf Llanfyrnach. Bu y Gymanfa Dair Sirol yma yn y flwyddyn 1852.\nYn y flwyddyn 1805 yr adeiladwyd y capel cyntaf yma ; ailadeiladwyd ef yn 1817, ac yn 1846 adeiladwyd ef y drydedd waith. Bwriedir y flwyddyn hon (1873) ei adeiladu y bedwaredd waith. Yn y flwyddyn 1860, adeiladwyd ysgoldy cyfleus a helaeth yn ymyl y capel. Mae yma fynwent helaeth, yr hon sydd i gael ei helaethu eleni etto. Yn mysg lluaws meirw sydd yn gorphwys yma, y mae y ddau weinidog cyntaf, sef Mr Morgan Jones, a'i fab, Mr Evan Jones.\nMae yr eglwys hon, fel y fam eglwys yn Nhrelech, wedi bod yn dra enwog am gyfodi pregethwyr. Yma y cyfodwyd y rhai canlynol : -\nSamuel Griffith, Horeb, Sir Aberteifi.\nJosiah Thomas Jones, Aberdare, awdur y Geiriadur Bywgraphyddol.\nSamuel Edwards, Machynlleth, yr hwn a anwyd yn 1814, a urddwyd yn 1838, ac a fu farw Mehefin 13eg, 1872.\nDavid Davies, wyr Mr Morgan Jones, a gweinidog presenol y Farteg, Mynwy.\nBenjamin Davies, brawd Mr David Davies. Bu farw pan yr oedd yn fyfyriwr yn athrofa Caerfyrddin, a chladdwyd ef yn Llanedi.\nWilliam Griffiths, Amana, Sir Gaernarfon.\nStephen Davies, gweinidog Penuel, gerllaw Caerfyrddin.\nJohn Davies a Thomas Davies. Y maent yn ysgol Mr Palmer, yn Aberteifi.\nArthur Evans, yr hwn sydd yn ysgol ramadegol Mr Levi, Llangadog.\nAelodau gwreiddiol o'r eglwys hon hefyd yw Meistri John Davies, Zoar, Aberdar, a Thomas Phillips, Horeb,Sir Aberteifi, ond mewn eglwysi eraill y dechreuasant hwy bregethu.\nMae yr eglwys hon o'i dechreuad wedi bod yn hynod am ei heddychlondeb, ac wedi cael ei bendithio yn rhyfeddol ag adfywiadau crefyddol grymus iawn. Pe deuai yma weinidog da a gweithgar, heb ofal un eglwys arall arno, gallai blanu dwy neu dair o ganghenau mewn gwahanol gyrau pellenig o'r ardal, heb wanychu dim ar y fam eglwys.\nEND OF PEMBROKESHIRE\n( Gareth Hicks - 24 Jan 2009)


1000W 2000W 3000W 4000W peiriant torri laser ffibr 6Kw ar gyfer plât metel - ACCURL Laser\nTorri Trwch: 0-25mm\nMeddalwedd Rheoli: PA PA\nArdal waith: Pawb\nMae hyd ton Laser Ffibr yn 1.06 ,m, mae 1/10 yn cymharu â CO2 Laser, yn fwy hawdd ei amsugno gan ddeunyddiau metel, nid yn unig â chyflymder torri uwch â thorri MS 、 SUS ac SUS, hefyd yn gallu torri alwminiwm ss copr pres 、 coch a yn y blaen. Mae trosglwyddo ffibr optig 、 opteg hedfan yn addas i dorri unrhyw fath o ddeunyddiau, datrysodd system CNC gref a meddalwedd jacio lawer o anawsterau o ran crefft, bydd y canlyniadau'n cael eu gwella o ran torri manylder 、 cyfradd dyrnu a gweithredu hawdd.\nTrac echelin X\nTrac echel Y\nTrac echel Z\nX, cywirdeb lleoli echelin Y\nX, Y, ailadrodd echelin gosodiad echelin\nX / Y axis max. cyflymder lleoli\n169m / mun\n1. Gwarant: 12 mis ar gyfer yr offer peiriant a 24 mis ar gyfer y laser IPG\n2. Mae unrhyw broblemau yn y rhannau'n digwydd yn ystod cyfnod y warant, bydd peiriannydd gwasanaeth ôl-werthu cymwysedig Han yn darparu gwasanaeth ffôn neu ar y safle ar unrhyw adeg. Rhaid i laser Han ddarparu rhannau newydd am ddim ar gyfer y difrod a achosir oherwydd ansawdd yr offer, ond nid yw'n cynnwys rhannau tafladwy confensiynol (er enghraifft, y ffibrau, y lens optegol, torri ffroenell ac ati) neu oherwydd llawdriniaeth ffug gan y cleientiaid.\n3. Os bydd y warant yn dod i ben, mae Han yn dal i ddarparu ystod eang o gymorth technegol ffafriol i'n cleientiaid, ac yn cynnal offer peirianyddol, offer ategol yn rheolaidd. Darparu gwasanaethau cynnal a chadw llawn ar gyfer y cynhyrchion a ddarperir, darparu cyngor a chyfarwyddyd dyddiol sy'n gysylltiedig ag offer, a darparu gwybodaeth ar gyfer cynnal a chadw offer a gwelliannau.\n4. Mae gan Han ddigon o rannau sbâr, i ddarparu gwasanaeth technegol amserol a rhannau sbâr.\n5. Mae Han yn penodi peiriannydd i ymweld â chleientiaid a darparu cymorth technegol yn rheolaidd.\nTorri laser ffibr metel 1000W, peiriant torri laser ffibr metel cnc


Cyngor Sir Powys yn dweud y dylai ysgolion aros ar agor tan ddiwedd y tymor - Powys\nCyngor Sir Powys yn dweud y dylai ysgolion aros ar agor tan ddiwedd y tymor\nDylai ysgolion ym Mhowys aros yn agored tan y dyddiad diwedd tymor cytunedig - oni bai bod rheswm iechyd cyhoeddus dros gau ar frys - meddai'r cyngor sir.\nBwriad y Cyngor yw i ysgolion yn y sir aros ar agor ar gyfer dysgwyr tan ddiwrnod olaf y tymor, sef dydd Gwener 18 Rhagfyr.\nGyda dyfalu a thybio'n cynyddu yn y cyfryngau am ddyddiadau diwedd y tymor i ysgolion ar draws Cymru, mae'r cyngor wedi ystyried yn fanwl a allai cefnogi cau ysgolion ynghynt. Mae wedi ymgysylltu â phartneriaid iechyd cyhoeddus fel rhan o'r trin a thrafod yma.\nMae'r cyngor wedi penderfynu y dylai ysgolion ym Mhowys aros ar agor ar gyfer pob disgybl o oedran ysgol statudol tan ddydd Gwener 18 Rhagfyr.\nDywedodd y Cynghorydd Phyl Davies, Aelod y Cabinet ar faterion Addysg ac Eiddo: "Mae'r adeg hon wedi bod yn un eithriadol o heriol i'n harweinwyr ysgol, ein staff ysgol, ein dysgwyr a'u rheini. Hoffwn i ddiolch iddyn nhw am eu hymdrechion i atal lledaeniad Covid-19 yn ein hysgolion.\n"Rydym yn deall bod ysgolion a rhieni wedi bod yn holi ynghylch dyddiad diwedd y tymor ac mae'n rhywbeth rydym wedi bod yn trafod gydag ystod o bartneriaid, gan gynnwys partneriaid addysg ac iechyd.\n"Yn dilyn y trafodaethau hyn, rydym wedi penderfynu y dylai ysgolion ym Mhowys aros yn agored tan ddiwrnod olaf y tymor, sef dydd Gwener 18 Rhagfyr.\n"Mae sawl rheswm pan rydym am i'n hysgolion aros ar agor tan y dyddiad hwn. Mae'r rhain yn cynnwys yr angen i'n dysgwyr fod mewn amgylcheddau trefnus yn yr wythnosau cyn y Nadolig. Hefyd mae angen cefnogi llawer o ddysgwyr sydd wedi gweld yr ysgol fel rhan bwysig o gadw agwedd meddwl cadarnhaol dros y misoedd diwethaf.\n"Oni bai bod ysgol yn profi rheswm iechyd cyhoeddus dros gau ar frys, dylai ein hysgolion aros yn agored.\n"Rydym yn disgwyl i addysgu ddigwydd dim ond yn yr ysgol, oni bai bod dysgwyr yn absennol oherwydd bod yr ysgol wedi cau o ganlyniad i Covid-19.\n"Rydym yn gwybod y bydd rhaglen frechu'n cael ei chyflwyno ar draws Powys ond ni fydd hon yn cyrraedd mewn pryd i effeithio ar ysgolion cyn y Nadolig.\n"O ganlyniad, rydym yn annog ein holl bobl ifanc, ein staff a'n rhieni i wneud cymaint ag y gallan nhw i atal lledaeniad y feirws ym Mhowys trwy gyfyngu ar gyswllt gydag eraill. Hefyd rhaid i ni ddal ati i gadw pellter cymdeithasol, gwisgo gorchuddion wyneb a golchi ein dwylo'n rheolaidd.\n"Rwyf hefyd yn annog teuluoedd i gadw plant sâl gartref, hyd yn oed os yw eu symptomau i weld yn ysgafn, a dilyn y cyngor meddygol.\n"Byddwn ni'n parhau i gydweithio'n agos â'n hysgolion a thrafod sut y gellir trefnu wythnos olaf y tymor i leihau'r peryglon o'r haint yn lledaenu yn ein hysgolion."


Gêm Chwedlau o Verakia 1.5. Chwarae rhad ac am ddim ar-lein\nVoynushki 3d Gweithredu Busnes Bechgyn Gweithredu Voynushki Locks Zombie Gemau Rhyfel Intelligent Caffi Monsters Frwydr Môr Backgammon hir Saethu ar gyfer bechgyn Tanciau\nGêm Chwedlau o Verakia 1.5 Ar-lein\nChwedlau o Verakia 1.5\nGêm Disgrifiad: Amser heddwch wedi mynd, mae'n rhaid i'r frwydr gwrdd â'r dewraf a mwyaf dewr. Eich tasg heddiw yn eithaf syml. Dinistrio ac atal gwrthwynebiad i'r gelyn, a fydd yn amddiffyn eu tir. Mae'n rhaid i chi ladd nhw i ddod yn bencampwyr ym mhob tir. Defnyddiwch y saethau i osod y cleddyf ac yn anfon milwyr i ymosod ar elynion cyfeiriad cywir. Gwyliwch allan am bob un ohonynt. Pob lwc!\nYmosodiad cromatig Goblin amddiffyniad - 2 Gwyn & amp; Black Ninja Warrior Llong ryfel super Tyred Amddiffyn Vulcan Sharkies dial Cromatig Tower Defense Ultimate Force Guys drwg Amddiffynwyr Porth ZOMGies City Amddiffyn Castell Jelly\nAmser heddwch wedi mynd, mae'n rhaid i'r frwydr gwrdd â'r dewraf a mwyaf dewr. Eich tasg heddiw yn eithaf syml. Dinistrio ac atal gwrthwynebiad i'r gelyn, a fydd yn amddiffyn eu tir.\n© playgame24.com - gêm ar-lein rhad ac am ddim Chwedlau o Verakia 1.5 () Chwarae\nfflachia herwhela ar-lein Chwedlau o Verakia 1.5 rhad ac am ddim.. Peidiwch ag anghofio sgorio'ch y gêm hon Chwedlau o Verakia 1.5 a rhannu gêm hon gyda'ch ffrindiau gorau.


Rhaid i ‘gynllun’ Brexit amlinellu safbwynt y DG ar y farchnad sengl - Llais Sir Gâr\nRhaid i ‘gynllun’ Brexit amlinellu safbwynt y DG ar y farchnad sengl\nPostiwyd ar January 01 2017, 9:00 yb\nMae’r blaid wedi ail-ddatgan ei safbwynt, gan gefnogi parhau i fod yn aelod o’r farchnad sengl a’r undeb tollau y tu allan i’r Undeb Ewropeaidd ac wedi galw ar Lywodraeth y DG i ddatgan yn glir ei safbwynt ar y ‘cynllun’ sydd i’w gyhoeddi cyn i’r Senedd bleidleisio ar danio Erthygl 50.\nDywedodd llefarydd y blaid ar Brexit, Jonathan Edwards AS, tra bod gan Lywodraeth y DG fandad i adael yr Undeb Ewropeaidd, nad oes ganddynt fandad i bennu’r berthynas yn y dyfodol heb ymgynghori â’r Senedd. Anogodd y Prif Weinidog i osod allan ei bwriadau ynghylch a fydd yn mynd am aelodaeth o'r farchnad sengl a’r undeb tollau, bargen unswydd, neu ddychwelyd at reolau cyffredinol Sefydliad Masnach y Byd (WTO).\nDatgelodd arolwg a gynhaliwyd yng Nghymru ym mis Rhagfyr fod mwyafrif llethol yng Nghymru o blaid parhau yn aelod o’r farchnad sengl yn hytrach na rheoli mewnfudo.\nMeddai llefarydd Plaid Cymru ar Brexit, Jonathan Edwards AS:\n“Er i Gymru bleidleisio i adael yr Undeb Ewropeaidd, wnaeth neb bleidleisio i dorri eu cyflogau eu hunain nac i golli eu swyddi.\n“Mae 200,000 o swyddi yng Nghymru yn dibynnu ar fasnachu gyda’r farchnad sengl, a’n dyletswydd ni fel gwleidyddion yw cynrychioli buddiannau’r bobl a’n rhoes yn y Senedd ac alla’i ddim pleidleisio dros rywbeth nad wyf wedi’i weld.\n“Mae’n hollbwysig i gynllun Llywodraeth y DG ar gyfer Brexit amlinellu fel eu hamcan cyntaf lwybr eu polisi masnachu tebygol wedi Brexit. Aelodaeth o’r farchnad sengl a’r undeb tollau? Bargen unswydd? Neu ddychwelyd at reolau cyffredinol Sefydliad Masnach y Byd? Rhaid i’r cynllun wneud hyn yn glir i ni fel gwleidyddion a’r cyhoedd yn gyffredinol beth yw bwriad Llywodraeth y DG cyn gofyn i ni bleidleisio arno.\n“Mae Plaid Cymru wedi gwneud yn glir o’r cychwyn na fyddwn yn pleidleisio dros unrhyw beth nad yw er lles pobl Cymru. Yr ydym yn parchu’r ffaith fod Cymru wedi pleidleisio i adael yr Undeb Ewropeaidd ond does neb wedi pleidleisio i bennu beth fydd ein perthynas yn y dyfodol – a ydym am dorri ein holl gysylltiadau economaidd ag Ewrop yn ogystal â’r cysylltiadau gwleidyddol, er enghraifft.\n“Mae’n amlwg i mi ac i’r rhan fwyaf o bobl yng Nghymru, fel gwlad sy’n allforio ac sy’n dibynnu’n drwm ar werthu ei nwyddau i’r farchnad sengl ac i wledydd y mae gan yr undeb tollau gytundebau masnach dwyochrog â hwy, fod cynnal cysylltiadau economaidd yn hanfodol. Nid yw’n afresymol i mi ofyn ar ran fy etholwyr a’m cydwladwyr, i Lywodraeth y DG ddweud wrthyf a ydynt yn bwriadu cadw’r cysylltiadau hynny ynteu eu dinistrio yn ddifeddwl.\n“Yr oedd Plaid Cymru o blaid pleidleisio i Aros yn y refferendwm, ond yng ngoleuni penderfyniad pobl Cymru i adael, yr ydym yn awr o blaid parhau i fod yn aelod o’r farchnad sengl a’r undeb tollau, y tu allan i’r Undeb Ewropeaidd.”


Prifysgol Aberystwyth - Celfyddydau Creadigol WW48 BA\nCyrsiau Israddedig - Celfyddydau Creadigol\nBA Celfyddydau Creadigol Cod WW48 Cofrestra nawr am ein Diwrnodau Agored. Cofrestra nawr am ein Diwrnodau Agored.\nMae'r profiad dysgu unigryw hwn ym Mhrifysgol Aberystwyth yn eich galluogi i ddilyn llwybr o'ch dewis drwy ac ar draws pedair disgyblaeth greadigol ar y cyd; Celfyddyd Gain, Ysgrifennu Creadigol, Theatr, Perfformio a Senograffeg, a Ffilm a Theledu. Byddwch yn dewis ystod o fodiwlau o bob disgyblaeth, a fydd yn cynnwys un modiwl cyd-destunau diwylliannol yn ystod y tair blynedd.Ynghyd â chyfres o fodiwlau o'ch dewis, byddwch yn dilyn y gyfres o fodiwlau craidd rhyngddisgyblaethol; Arfer Rhyngddisgyblaethol 1-6. Yn y modiwlau hyn, byddwch yn cydweithio fel grŵp trwy gyfres o weithdai wythnosol yn seiliedig ar arfer a phroses, tuag at ganlyniad ar y cyd dan arweiniad y myfyrwyr. Byddwch hefyd yn creu ac yn datblygu cyfres o brosiectau arfer ac ymchwil rhyngddisgyblaethol annibynnol a hunangyfeiriedig, gan gyfrannu at broffil o chwe phrosiect a ddatblygwyd yn ystod y cwrs tair blynedd. Bydd gennych gyfle i arddangos eich chwe phrosiect mewn dwy arddangosfa gyhoeddus bob blwyddyn. Bydd y gyntaf yn yr Ysgol Gelf, a'r ail yng Nghanolfan y Celfyddydau Aberystwyth, lle byddwch yn llwyfannu'ch prosiectau safle-benodol y tu mewn ac o gwmpas un o Ganolfannau Celfyddydau mwyaf gwledydd Prydain, sydd wedi cael gwobr RIBA ac sy'n cael dros 70,000 o ymwelwyr bob blwyddyn. Byddwch yn datblygu sgiliau allweddol mewn arfer proffesiynol drwy weithdai grŵp, arfer hunangyfeiriedig, cyfleoedd rheoli digwyddiadau sydd ar gael i fyfyrwyr y drydedd flwyddyn, ac arddangosiadau cyhoeddus, gan roi'r sgiliau sydd eu hangen arnoch i fynd yn uniongyrchol i'r diwydiant creadigol.\nPam astudio Celfyddydau Creadigol ym Mhrifysgol Aberystwyth?\nElwa ar un o Ganolfannau Celfyddydau mwyaf gwledydd Prydain, sef Canolfan y Celfyddydau Aberystwyth.\nDysgu gan artistiaid, awduron, gweinyddwyr y celfyddydau a pherfformwyr sy'n ymarfer.\nCyfle i ragori drwy eich cysylltiadau gyda'r diwydiannau creadigol yn lleol, yn genedlaethol ac yn rhyngwladol.\nProfi diwylliant gwahanol ac astudio yn un o'n Prifysgolion partner yn Ewrop neu'r tu hwnt gyda rhaglen Erasmus+ neu Raglen Cyfnewid Rhyngwladol Prifysgol Aberystwyth.\nGradd gan adran sefydledig; mae gan yr Ysgol Gelf hanes sy'n dyddio'n ôl i 1917, sy'n golygu ein bod ymhlith nifer fach o Brifysgolion Prydain oedd yn ymwneud â'r Mudiad Celf a Chrefft.\nCreu a dysgu gyda chyfleusterau addysgu o'r radd flaenaf; stiwdios â goleuo da ar gyfer paentio, ystafelloedd tywyll, gweithdai print, ystafell MAC, ynghyd â theatrau darlithio ac ystafelloedd seminar.\nPa gyfleoedd gyrfa fydd ar gael i mi ar ôl i mi gwblhau fy ngradd?\nMae ein graddedigion wedi mynd ymlaen i weithio i'r canlynol:\nYr Academi Frenhinol\nMae rhai o'n graddedigion yn:\nRheolwyr a Churaduron Orielau Celf\nArlunwyr llyfrau plant\nCyfarwyddwyr celf ym maes cyhoeddi\nSut mae'r radd yn fy mharatoi ar gyfer fy ngyrfa?\nByddwch yn cael sgiliau y mae cyflogwyr yn eu gwerthfawrogi:\nDatblygu datrysiadau creadigol i broblemau penodol\nCyfathrebu clir yn llafar ac yn ysgrifenedig\nHunanddibyniaeth a disgyblaeth.\nYsgrifennu Creadigol a Ffuglen\nCyd-destunau Diwylliannol Celf.\nPrint, Ffoto a Phaent\nCynhyrchu Ffilm neu Ddogfen\nArfer Stiwdio Uwch\nCreu testunau mewn gwahanol genres\nEich prosiect ymchwil annibynnol.\nDarperir ein rhaglen drwy weithdai, dangosiadau, sesiynau ymarferol, darlithoedd, sesiynau rhannu beirniadaeth, tiwtorialau, a theithiau maes.\nBydd yr asesu drwy waith cwrs – portffolio, ffilm, perfformio.\nBydd tiwtor personol hefyd yn cael ei ddynodi i chi, a gallwch droi atyn nhw am arweiniad a chymorth, boed hynny'n academaidd neu'n fugeiliol. Mae croeso i chi gysylltu â'ch tiwtor personol ar unrhyw adeg os bydd angen cymorth neu gyngor arnoch.\nSafon Uwch BBB-CCC, plus satisfactory portfolio\nStiwdio Ar-lein Celf Greadigol


Views:83 Awdur: Golygydd Safle Amser Cyhoeddi: 2020-09-27 Tarddiad: Safle\n1. Profi llawr Defnyddiwch fesurydd tymheredd a lleithder i brofi'r tymheredd a'r lleithder. Dylai'r tymheredd dan do a'r tymheredd arwyneb fod yn 15 ℃, ac ni ddylai'r adeiladwaith fod yn is na 5 ℃ ac uwch na 30 ℃. Yn addas ar gyfer adeiladu, dylai'r lleithder cymharol fod rhwng 20% -75%. Defnyddiwch y profwr cynnwys lleithder i ganfod cynnwys lleithder yr haen sylfaen, dylai cynnwys lleithder yr haen sylfaen fod yn llai na 3%. Ni ddylai cryfder yr haen sylfaen fod yn is na'r gofyniad cryfder concrit C-20, fel arall dylid defnyddio hunan-lefelu addas i gryfhau'r cryfder. Dylai canlyniad profi gyda phrofwr caledwch fod nad yw caledwch wyneb yr haen sylfaen yn llai na 1.2 MPa. Ar gyfer adeiladu deunyddiau llawr PVC, dylai anwastadrwydd yr haen sylfaen fod yn llai na 2mm o fewn yr ystod o bren mesur 2 fetr, fel arall, dylid defnyddio hunan-lefelu addas ar gyfer lefelu.\n2. Pretreatment llawr: Defnyddiwch grinder llawr o fwy na 1,000 watt gyda padiau malu priodol i sgleinio'r llawr yn ei gyfanrwydd, tynnu paent, glud a gweddillion eraill, lleiniau codi a rhydd, a lleiniau gyda phantiau. Dileu. Defnyddiwch sugnwr llwch diwydiannol o lai na 2000 wat i hwfro a glanhau'r llawr. Ar gyfer craciau ar y llawr, gellir gorchuddio asennau atgyfnerthu dur di-staen ac arwyneb gludiog gwrth-ddŵr polywrethan â thywod cwarts i'w atgyweirio.\n3. Dylai hunan-lefelu adeiladu-sylfaen haen gyda sylfaen amsugnol fel haen lefelu morter concrid a sment yn gyntaf ddefnyddio asiant trin rhyngwyneb aml-bwrpas i wanhau â dŵr ar gymhareb o 1:1, ac yna selio sylfaen. Ar gyfer swbstradau nad ydynt yn amsugnol megis teils, terrazzo, marmor, ac ati, argymhellir defnyddio asiant trin rhyngwyneb trwchus ar gyfer paent preimio. Os yw cynnwys lleithder yr haen sylfaen yn rhy uchel (> 3%) a bod angen adeiladu ar unwaith, gellir defnyddio triniaeth rhyngwyneb epocsi, ond y rhagosodiad yw na ddylai cynnwys lleithder yr haen sylfaen fod yn fwy na 8%. Dylid cymhwyso'r asiant trin rhyngwyneb yn unffurf heb allrediad amlwg. Ar ôl i wyneb yr asiant trin rhyngwyneb gael ei sychu yn yr aer, gellir cynnal y cam nesaf o adeiladu hunan-lefelu.\nYn bedwerydd, hunan-lefelu adeiladu-cymysgu\nRhowch un pecyn o hunan-lefelu i mewn i fwced gymysgu wedi'i lenwi â dŵr glân yn ôl y gymhareb sment dŵr penodedig, a chymysgwch wrth arllwys. Er mwyn sicrhau hunan-lefelu a chymysgu unffurf, rhaid defnyddio dril trydan cyflym, pŵer uchel gyda chymysgydd arbennig ar gyfer cymysgu. Trowch i slyri unffurf heb lympiau, gadewch iddo sefyll ac aeddfedu am tua 3 munud, yna trowch yn fyr eto. Dylai faint o ddŵr a ychwanegir fod yn gwbl unol â'r gymhareb sment dŵr (cyfeiriwch at y llawlyfr hunan-lefelu cyfatebol). Bydd rhy ychydig o ddŵr yn effeithio ar hylifedd, a bydd gormod o ddŵr yn lleihau'r cryfder ar ôl ei halltu.\nArllwyswch y slyri hunan-lefelu cymysg ar y llawr adeiladu, bydd yn llifo ar ei ben ei hun ac yn lefelu'r ddaear. Os yw'r trwch yn ≤ mm, mae angen ei grafu â chrafwr dannedd arbennig. Wedi hynny, dylai'r personél adeiladu wisgo pigau arbennig, mynd i mewn i'r tir adeiladu, a rholio'n ysgafn ar yr wyneb hunan-lefelu gyda silindr aer fflat hunan-lefelu arbennig i ryddhau'r aer cymysg yn y cymysgu er mwyn osgoi wyneb pigfain swigen ac uchder rhyngwyneb gwahaniaeth. Caewch y safle yn syth ar ôl cwblhau'r gwaith adeiladu. Gwaherddir cerdded o fewn 5 awr, ac osgoi gwrthrychau trwm o fewn 10 awr. Gellir gosod y llawr PVC ar ôl 24 awr. Ar gyfer adeiladu'r gaeaf, dylid gosod y llawr 48 awr ar ôl adeiladu hunan-lefelu. Os oes angen malu a sgleinio hunan-lefelu'n fân, dylid ei wneud 12 awr ar ôl adeiladu hunan-lefelu.


BlogMenai.com: Dail 31 wedi ei ddiddymu\nMae'r blog yma yn gwneud un peth sydd fwy neu lai yn unigryw - darparu sylwebaeth cyfrwng Cymraeg (a di duedd) ar wleidyddiaeth Iwerddon. Rwan bod y 31fed Dail wedi ei ddiddymu, dwi'n gobeithio cynhyrchu ambell i flofiad ar y pwnc yn ystod yr ymgyrch.\nMae'r etholiad i'w gynnal ar Chwefror 26 - a bydd yr ymgyrch swyddogol felly ymysg y byrraf yn hanes y wladwriaeth. Serch hynny mae ymgyrch answyddogol digon ffyrnig wedi bod yn mynd rhagddi ers wythnosau. Bydd y 32fed Dail yn cyfarfod gyntaf ar Fawrth 10.\nY diwrnodiau diddorol fodd bynnag fydd y Dydd Sadwrn a'r Dydd Sul ar ol yr etholiad pan fydd y pleidleisiau'n cael eu cyfri. Mae'r dull pleidleisio - STV mewn seddi aml aelod - yn sicrhau bod y cyfri yn faith ac yn gymhleth. Bydd datganiadau ar ddiwedd pob cyfri unigol ym mhob etholaeth, a gellir cael dwsin neu fwy o ddatganiadau cyn i ganlyniad llawn mewn etholaeth ddod yn amlwg. Mae dilyn y cyfri mewn etholiadau Gwyddelig yn fwy tebyg i ddilyn cyfres o rasus gwahanol ar yr un pryd na gwrando ar ganlyniadau etholiad.\nDydych chi ddim angen bod yn anorac i fwynhau'r profiad.


Defaid - cofnodion, adnabyddiaeth a symudiadau\nRheolau ynglyn ag adnabod defaid a'r angen i gynnal cofnodion o'u symudiadau\nPryd y dylwn i adnabod fy nefaid?\nBeth allaf ei ddefnyddio i adnabod fy nefaid?\nDefaid a anwyd cyn mis Chwefror 2003\nDefaid a anwyd cyn 31 Rhagfyr 2009\nDefaid a anwyd neu a gafodd eu hadnabod ar ôl 31 Rhagfyr 2009\nBle dylwn i gofnodi symudiadau fy anifeiliaid a phwy ddylwn i ei hysbysu amdanynt?\nCofnodi symudiadau ar gofrestr y daliad\nCofnodi symudiadau gan ddefnyddio'r ffurflen trwydded symud anifeiliaid (AML1)\nBeth yw canolfan gofnodi ganolog?\nSut dylwn i gofnodi'r rhifau unigol?\nYn achos defaid a anwyd neu a gafodd eu hadnabod ar ôl 31 Rhagfyr 2009 ac na fwriedir eu lladd o dan 12 mis oed, rhaid iddynt gael eu hadnabod yn electronig a'u cofnodi'n unigol ar eich cofrestr fferm.\nWrth symud yr anifeiliaid hyn, dylid eu cofnodi'n unigol ar eich dogfen symud (AML1) oni bai y byddwch yn eu symud o fewn busnes neu'n eu symud trwy ganolfan gofnodi ganolog (CPRC). Yn gyffredinol, eich stoc bridio fydd y defaid hyn, ond gallant hefyd fod yn ddefaid dros 12 mis oed y byddwch yn eu cadw am ba reswm bynnag (gan gynnwys anifeiliaid anwes).\nNid oes angen tag adnabod electronig ar ddefaid a gafodd eu hadnabod yn swyddogol cyn 31 Rhagfyr 2009. Yn ychwanegol, nid oes angen i chi gofnodi'r anifeiliaid hyn yn unigol ar gofrestr eich daliad.\nMae rheolau eraill yn achos defaid y bwriedir eu lladd o fewn 12 mis o ddyddiad eu geni.\nMae'n rhaid i wyn a enir ar eich daliad gael eu hadnabod o fewn y graddfeydd amser canlynol:\no fewn naw mis o'u geni os na chânt eu cadw i mewn dros nos (fe'u cedwir mewn amgylchiadau eang)\n...neu cyn symud yr anifail o'r daliad ble cafodd ei eni (yn cynnwys symud i ladd-dy, tir pori dros dro, pori tir comin, marchnad da byw ac ati) os bwriedir i hyn ddigwydd cyn i chwech / naw mis fynd heibio.\nGellir adnabod defaid gan ddefnyddio unrhyw un o'r dyfeisiau adnabod canlynol:\nBydd y ddyfais adnabod a ddefnyddir yn dibynnu ar ba un a yw'r anifail yn un sydd wedi'i adnabod â dyfais adnabod electronig (EID) (anifail na fwriedir ei ladd cyn iddo gyrraedd 12 mis oed) neu'n anifail i'w ladd (anifail y bwriedir ei ladd o fewn 12 mis o'i eni).\nFodd bynnag, ceir gwahanol reolau yn dibynnu ar ble cafodd eich defaid eu geni neu eu hadnabod.\nCyn 1 Ionawr 2001, nid oedd angen adnabod defaid â nod parhaol. Rhwng 1 Ionawr 2001 a mis Chwefror 2003, rhoddid un tag clust ar ddefaid yn dangos nod y ddiadell ond nid y llythrennau 'UK' na rhif unigol yr anifail.\nOs bydd y defaid hyn yn colli eu tag neu os bydd angen eu symud oddi ar eich daliad, rhaid i chi amnewid eu dyfais adnabod am un o'r canlynol:\nun tag daliad geni sy'n cynnwys y llythrennau 'UK', nod eich diadell a rhif unigol unigryw\ndau dag daliad geni sy'n cynnwys y llythrennau 'UK', rhif eich diadell a'r un rhif unigol unigryw\nOs na chafodd yr anifail ei eni ar eich daliad, bydd rhaid i chi amnewid y tag am un o'r dewisiadau uchod, ond bydd rhaid i'r tag newydd fod yn goch.\nRhwng mis Chwefror 2003 a 21 Ionawr 2008, rhoddid un tag clust ar ddefaid yn dangos y llythrennau 'UK', nod y ddiadell a rhif unigol yr anifail.\nRhwng 22 Ionawr 2008 a 30 Rhagfyr 2009, rhoddid dau dag clust ar ddefaid yn dangos y llythrennau 'UK', nod y ddiadell a'r un rhif unigol.\nNid oes angen tag adnabod electronig ar gyfer defaid a anwyd ac a gafodd eu tagio cyn 31 Rhagfyr 2009 ac nid oes angen amnewid y dyfeisiau adnabod am EID, oni byddwch yn dymuno gwneud hynny.\nBydd rhaid cael EID llawn ar gyfer defaid a anwyd ar 31 Rhagfyr 2009 neu wedi hynny NA fwriedir eu lladd cyn eu bod yn 12 mis oed. Mae EID yn cynnwys tag electronig melyn ac ail dag adnabod gweledol yn y glust arall, a all fod yn unrhyw liw ac eithrio coch, du a melyn.\nMae'n rhaid i'r EID a'r ddyfais adnabod weledol gynnwys yr un wybodaeth - y llythrennau 'UK', a nod eich diadell (yn cychwyn â sero) wedi'i ddilyn gan rif pum digid unigryw yr anifail.\nGellir defnyddio'r dulliau canlynol o adnabod anifeiliaid y bwriedir eu hanfon i'r lladd-dy, mewn geiriau eraill yr wyn hynny y bwriedir eu lladd cyn byddant yn 12 mis oed):\nun tag lladd electronig - bydd y llythrennau 'UK' a nod y ddiadell wedi'u hargraffu ar ochr allanol y tag. Cynhwysir y rhif unigol yn y sglodyn electronig. Rhaid i'r tag adnabod fod yn felyn i ddangos ei fod yn dag electronig\nun tag lladd heb fod yn electronig - bydd y llythrennau 'UK'yn unig arno ynghyd â nod diadell wedi'i argraffu ar ochr allanol y tag\nLliwiau a neilltuwyd i'r tagiau:\nmelyn - fe'i defnyddir ar gyfer tagiau electronig yn unig\ndu - fe'i defnyddir i dagio clustiau defaid sydd â bolws EID yn unig\ncoch - fe'i defnyddir ar gyfer tagiau cyfnewid yn unig (yn cynnwys tagiau electronig cyfnewid)\nNi waeth pryd y cafodd ei geni, os bydd dafad yn colli ei dyfais adnabod neu os bydd yn amhosibl darllen y ddyfais, bydd rhaid i chi amnewid y ddyfais yn un o'r ffyrdd canlynol (pa un bynnag fydd yn digwydd gyntaf):\nddim hwyrach na 28 niwrnod ar ôl tynnu'r tag neu ddarganfod ei fod wedi'i golli neu'n annarllenadwy - …neu\ncyn symud y ddafad o'ch daliad\nMae nifer o ddewisiadau ar gael o ran amnewid tagiau, yn dibynnu ar oedran yr anifail a pha un a yw'n dal i fod ar y daliad ble cafodd ei geni ai peidio. Mae dewisiadau amnewid tagiau wedi'u cynnwys yng nghanllawiau Llywodraeth Cymru - Rheoliadau Adnabod Defaid a Geifr.\nPan fyddwch yn amnewid tagiau clustiau, rhaid i chi gofnodi hynny yn adran amnewid tagiau cofrestr y daliad, trwy gofnodi manylion yr hen dag (os byddwch yn gwybod hynny) a manylion y tag newydd.\nPan fydd anifail yn cyrraedd neu'n gadael eich daliad, rhaid cofnodi hynny ar gofrestr y fferm. Rhaid hysbysu eich awdurdod lleol hefyd am anifeiliaid sy'n cyrraedd eich daliad gan ddefnyddio ffurflen trwydded symud anifeiliaid (AML1) o fewn tri diwrnod ar ôl symud yr anifeiliaid.\npan symudir yr anifail i dir comin cyfagos rydych wedi'i gofrestru fel tir sy'n gysylltiedig â'ch daliad\nMae fersiynau Excel a pdf o gofrestr y daliad ar gael ar y wefan GOV.UK. Rhaid cadw cofrestrau am dair blynedd wedi'r cofnod olaf.\nRhaid i chi gofnodi rhifau adnabod unigol anifeiliaid sydd ag EID llawn pan gaiff yr anifail ei adnabod am y tro cyntaf, pan fydd yn marw neu pan gaiff ei symud i ddaliad arall.\nCaiff anifeiliaid i'w lladd eu cofnodi fesul batsh neu fesul batsh cymysg bob tro (hynny yw, bydd angen i chi gofnodi rhif diadell yr anifail a symudir yn unig).\nYn achos anifeiliaid a anwyd neu a gafodd eu hadnabod cyn 31 Rhagfyr 2009, nid oes rhaid i chi gofnodi rhifau adnabod unigol ar gofrestr y daliad.\nMae'r enghreifftiau isod yn dangos y dulliau gwahanol o gofnodi symudiadau defaid.\nDyma lle y byddwch yn cofnodi rhif adnabod unigol pob anifail. Mae'n berthnasol i anifeiliaid sydd ag EID llawn yn unig. Er enghraifft:\nDyddiad Nifer yr anifeiliaid a symudir Rhif adnabod unigol neu rif adnabod y batsh neu groesgyfeiriad at restr o anifeiliaid (lle y bo'n briodol) CPH/tarddle'r anifail\nDyma lle byddwch yn cofnodi cyfanswm nifer yr anifeiliaid a symudir yn unig. Fe'i defnyddir yn achos anifeiliaid sydd i'w lladd, anifeiliaid a gafodd eu hadnabod cyn 31 Rhagfyr 2009 ac ar gyfer symudiadau anifeiliaid o fewn busnes, pan fydd yn anifeiliaid yn aros o dan ofal a rheolaeth eu ceidwad. Fe'i defnyddir hefyd yn achos anifeiliaid sydd ag EID llawn lle byddant yn symud trwy ganolfan gofnodi canolog (CPRC) a fydd yn rhoi'r rhifau unigol i chi. Er enghraifft:\nSylwer: Mae'r rhifau sero ar ddechrau'r rhif adnabod yn angenrheidiol ar gyfer anifeiliaid ag EID llawn yn unig.\nDyma pan fydd gan anifeiliaid a symudir mewn batshys nodau diadell gwahanol. Rhaid i chi gofnodi nifer yr anifeiliaid sydd â'r un nod diadell. Mae'n berthnasol i anifeiliaid i'w lladd yn unig. Er enghraifft:\nBydd rhaid llenwi'r ffurflen trwydded symud (AML1/AML1A) bob tro y symudir anifeiliaid i ddaliad arall. Mae ffurflenni AML1 ar gael ar wefan Llywodraeth Cymru neu gan eich gwasanaeth safonau masnach lleol.\nRhaid cofnodi rhif UK unigol llawn pob dafad sydd ag EID llawn ac a anwyd ar 31 Rhagfyr 2009 neu ar ôl hynny ar y ffurflen AML1 (er enghraifft UK0741236 00001) oni byddwch yn symud anifeiliaid o fewn busnes neu'n symud anifeiliaid ag EID llawn trwy ganolfan gofnodi ganolog (CPRC).\nYn achos yr wyn hynny sydd wedi'u hadnabod â thagiau lladd, bydd angen cofnodi manylion y batsh yn unig, h.y. nifer yr wyn sy'n perthyn i bob rhif diadell.\nErs 1 Ionawr 2015, bu angen i chi gofnodi rhif adnabod unigol defaid a gafodd eu tagio cyn 31 Rhagfyr 2009 ar y ffurflen trwydded symud anifeiliaid (AML1). Yr unig eithriad i hyn yw symud defaid i ladd-dy naill ai'n uniongyrchol neu trwy farchnad, a gellir parhau i gofnodi batsh yn yr achosion hyn.\nDyma lle y caiff rhifau adnabod unigol anifeiliaid sydd â dyfais adnabod electronig eu darllen a'u cofnodi ar ran eu ceidwad - er enghraifft, gan farchnad da byw neu ladd-dy.\nBydd y CPRC yn sganio defaid EID ac yn argraffu sawl copi i chi o restr sy'n cynnwys rhifau tag clust unigol y defaid rydych yn eu symud. Dylid atodi un copi o'r rhestr wrth bob copi carbon o'r ffurflen AML1. Rhaid cadw copi melyn y ffurflen AML1 yn safle cychwyn yr anifeiliaid a'i chroesgyfeirio at y symudiad a gofnodir ar gofrestr y fferm. Ni fydd angen cofnodi pob rhif tag clust unigol ar gofrestr y fferm, oherwydd fe gedwir y ffurflen AML1 ynghyd â rhestr o'r rhifau tag clust unigol, a bydd rhaid dangos y rhain i swyddog iechyd anifeiliaid pan ofynnir am hynny.\nEich dewis chi yw darllen a chofnodi rhif adnabod unigol anifail eich hun pan fydd yn symud o'ch daliad, neu ddefnyddio CPRC i ddarllen a chofnodi'r rhifau'n electronig ar eich rhan. Trwy ddefnyddio CPRC, byddwch yn osgoi gorfod cofnodi anifeiliaid yn unigol wrth iddynt symud o'ch daliad.\nMae canllawiau manylach, yn cynnwys enghreifftiau a senarios, ar gael ar dudalen canllawiau adnabod defaid a geifr Llywodraeth Cymru.


Shanidar - Wicipedia\nOgof, safle archaeolegol\nGolygfa ar Ogof Shanidar (gwelir dau ddyn o flaen y fynedfa, sy'n dangos maint yr ogof)\nMae safle archaeolegol Ogof Shanidar yn gorwedd yn nhroedfryniau Mynyddoedd Zagros yn nhalaith Arbil, gogledd-ddwyrain Irac. Cafodd ei gloddio rhwng 1957-1961 gan Ralph Solecki a'i dîm o Brifysgol Columbia. Yno y cafwyd yr enghreifftiau cyntaf o ysgerbydau oedolion Neanderthal yn Irac, sy'n dyddio o tua 60-80,000 o flynyddoedd yn ôl.\nCafwyd hyd i naw ysgerbwd Neanderthal yn y rhan o'r ogof anferth a gloddiwyd. Roedd eu hoedran a'u cyflwr yn amrywio (cawsant eu henwi yn Shanidar I - IX). Y pwysicaf o'r rhain yw Shanidar I a Shanidar IV (gweler isod).\nMae'r gweddillion pwysig hyn yn awgrymu'n gryf fod gan y Neandertaliaid ddefodau claddu, yn claddu eu meirw gyda blodau, a bod aelodau eraill o'r grŵp yn gofalu am unigolion clwyfedig. Mae hyn yn dystiolaeth sy'n gwrthdroi'n llwyr yr hen syniad am y Neandertaliaid fel creaduriaid cyntefig, lled-ddynol. Dim ond un ysgerbwd cyfan a chastiau plaster o'r lleill sydd i'w cael heddiw, yn y Sefydliad Smithsonian, ac ofnir fod y gweddillion a adawyd yn Irac ar wasgar heddiw.\n1 Y gweddillion\n1.1 Shanidar I\n1.2 Shanidar IV\n3 Dolen allanol\nY gweddillion[golygu | golygu cod y dudalen]\nShanidar I[golygu | golygu cod y dudalen]\nPenglog "Shanidar I"\nRoedd Shanidar I yn ddyn Neanderthal hŷn, a alwyd yn ‘Nandy’ gan ei gloddwyr. Roedd tua 40-50 oed, oedran barchus i ddyn Neanderthal sy'n cyfateb i oedran o tua 80 heddiw, ac mae ei sgerbwd yn dangos iddo ddioddef anafiadau difrifol. Rywbryd yn ystod ei fywyd cafodd ei daro'n arw ar ochr chwith ei wyneb a'i adawodd yn ddall neu led-ddall yn ei lygad chwith. Roedd ei fraich dde wedi cael ei dorri mewn sawl man ac wedi trwsio ond gan ei adael heb ddefnydd llawn o'i law dde a'i fraich. Yn ogystal byddai'n dioddef paralysis ar ei ochr dde ac yn methu cerdded yn iawn. Cafodd yr anafiadau hyn ymhell cyn ei farwolaeth, ac oherwydd hynny mae archaeolegwyr fforensig yn dadlau bod y Neandertaliaid eraill wedi gofalu amdano, sy'n dangos yn ei dro fod gan y bobl hynafol hyn "ymwybyddiaeth gymdeithasol" ac yn gofalu am unigolion yn eu grŵp.\nShanidar IV[golygu | golygu cod y dudalen]\nAdnabyddir Shanidar IV fel "claddedigaeth y blodau". Dyma'r ysgerbwd sy'n dangos y dystiolaeth orau am fodolaeth defodau claddu ymhlith y Neandertaliaid. Mae'n sgerbwd oedolyn gwrywaidd tua 30-45 oed a gladdiwyd ar ei ochr chwith mewn osgo fel foetus. Wyth mlynedd ar ôl ei ddarganfod cafwyd hyd i olion sy'n awgrymu fod blodau cyfan (neu eu pennau) wedi eu claddu gyda'r corff. Ar ben hynny mae dadansoddiad o'r neithdar yn awgrymu fod y blodau yn cael eu dewis am eu priodoleddau meddygol; yr amlycaf oedd milddail (neu 'llysiau gwaedlif'). Arweiniodd y ffaith hynny at y ddamcaniaeth fod yr unigolyn yn shaman o ryw fath, ac efallai'n "meddyg gwlad" neu "medicine man" i Neandertaliaid Shanidar. Fodd bynnag mae arbenigwyr eraill yn awgrymu y gallai anifeiliaid tebyg i gerbils fod yn gyfrifol am bresenoldeb y blodau.\n↑ Smithsonian Magazine, 03/2004, Beth Py-Lieberman: Found and Lost - (12/9/2006)\nTudalennau Shanidar y Smithsonian Archifwyd 2007-09-10 yn y Peiriant Wayback.\nWedi dod o "https://cy.wikipedia.org/w/index.php?title=Shanidar&oldid=10982471"\nNewidiwyd y dudalen hon ddiwethaf ar 28 Awst 2021, am 18:45.


, 5 Gorffennaf 2019 - 19 Gorffennaf 2019\nNeu gallwch chwilio drwy'r dudalen Penderfyniadau y Comisiynwyr a'r Pwyllgor Gwaith i weld penderfyniadau a wnaed rhwng Mai 2010 a Rhagfyr 2011.\nPwy sy'n gwneud y penderfyniad: Unrhyw All executive members Pob pwyllgor ---------------------------------------- Fforwm Mynediad Lleol Ynys Môn Panel Rhiantu Corfforaethol Pwyllgor Cynllunio a Gorchmynion Pwyllgor Disgyblu Pwyllgor Gwaith Pwyllgor Safonau - Panel Penodi Pwyllgor Ymchwilio\n15/07/2019 - Arfor Programme ref: 1835 Argymhellion wedi cymeradwyo\nGwnaed yn y cyfarfod: 15/07/2019 - Pwyllgor Gwaith\nCyhoeddwyd y penderfyniad.: 15/07/2019\nEffective from: 15/07/2019\nPenderfynwyd cefnogi a gweithredu’r Rhaglen Arfor ar Ynys Môn, ac awdurdodi’r Pennaeth Rheoleiddio a Datblygu Economaidd i –\n• Dderbyn y cyllid Arfor gan Lywodraeth Cymru trwy Gyngor Gwynedd a’i ddefnyddio ar weithgareddau cymwys.\n• Gweithio mewn partneriaeth efo Cyngor Gwynedd neu gynghorau eraill yn yr ardal Arfor i weithredu’r rhaglen\n• Gweithio mewn partneriaeth â Menter Môn er mwyn gweithredu’r rhaglen Arfor.\n• Gweithredu rhaglen grantiau o’r Gronfa Arfor i gynlluniau cymwys\n15/07/2019 - Minutes - Corporate Parenting Panel ref: 1831 Argymhellion wedi cymeradwyo\nPenderfynwyd mabwysiadu cofnodion drafft y cyfarfod o’r Panel Rhiant Corfforaethol a gynhaliwyd ar 10 Mehefin, 2019.\n15/07/2019 - Council Housing - Development of 10 or more units ref: 1838 Argymhellion wedi cymeradwyo\n15/07/2019 - Annual Report of the Statutory Director of Social Services ref: 1836 Argymhellion wedi cymeradwyo\nPenderfynwyd cadarnhau bod y Pwyllgor Gwaith yn fodlon fod Adroddiad Blynyddol Cyfarwyddwr y Gwasanaethau Cymdeithasol 2018/19 yn –\n• Cyfleu sefyllfa gyfredol y Cyngor o ran y modd mae’n darparu ei Wasanaethau Cymdeithasol.\n• Adlewyrchu’n gywir ei flaenoriaethau gwella ar gyfer y Gwasanaethau Oedolion a Phlant a Theuluoedd am y flwyddyn i ddod.\n• Adlewyrchu atebolrwydd a chyfrifoldeb y Cyngor mewn perthynas â’i Wasanaethau Cymdeithasol.\n15/07/2019 - Supported Living (Learning Disabilities) Commissioning Options ref: 1837 Argymhellion wedi cymeradwyo\n15/07/2019 - Draft Final Accounts 2018/19 ref: 1833 Argymhellion wedi cymeradwyo\n• Nodi’r prif ddatganiadau ariannol drafft (heb eu harchwilio) ar gyfer 2018/19.\n• Nodi’r sefyllfa o ran cronfeydd wrth gefn clustnodedig a chymeradwyo’r defnydd o, neu gynnydd i gronfeydd wrth gefn unigol fel y nodir yn Atodiad 4 yr adroddiad.\n• Cymeradwyo’r cronfeydd wrth gefn newydd, sy’n gyfanswm o £1.270m fel y gwelir yn Nhabl 3 yr adroddiad.\n• Nodi’r sefyllfa o ran balansau’r ysgolion.\n• Nodi balansau’r CRT fel yr oeddynt ar 31 Mawrth, 2019.\n15/07/2019 - Cofnodion ref: 1830 Argymhellion wedi cymeradwyo\nPenderfynwyd cymeradwyo cofnodion cyfarfod blaenorol y Pwyllgor Gwaith a gynhaliwyd ar 17 Mehefin, 2019 fel rhai cywir.\n15/07/2019 - Welsh Church Act Fund ref: 1834 Argymhellion wedi cymeradwyo\n• Cymeradwyo’r cynllun drafft fel sydd ynghlwm yn Atodiad B yr adroddiad a dirprwyo’r grym i’r Pennaeth Swyddogaeth (Adnoddau) / Swyddog Adran 151 a’r Pennaeth Swyddogaeth (Busnes y Cyngor) / Swyddog Monitro mewn ymgynghoriad â’r Aelod Portffolio Cyllid i –\n• Gwblhau’r trefniadau sy’n angenrheidiol i’r cynllun gael ei gymeradwyo ac i sefydlu’r corff elusennol.\n• Gwneud unrhyw newidiadau sy’n ofynnol i’r cynllun drafft gan y Comisiwn Elusennau neu’r cynghorwyr cyfreithiol er mwyn cwblhau’r broses, ar yr amod nad yw’r newidiadau yn gwrthdaro ag egwyddorion y cynllun drafft. Os bydd unrhyw newid gofynnol yn newid yr egwyddorion a adlewyrchir yn y cynllun drafft, bydd angen cymeradwyaeth bellach gan y Pwyllgor Gwaith cyn i’r newidiadau i’r cynllun gael eu mabwysiadu.\n• Gofyn i’r Pennaeth Swyddogaeth (Adnoddau) / Swyddog Adran 151 geisio cyngor annibynnol ar sut i gael yr elw mwyaf posib ar fuddsoddiadau o’r tir a’r arian sy’n cael eu dal yn y Gronfa.\n15/07/2019 - The Executive's Forward Work Programme ref: 1832 Argymhellion wedi cymeradwyo\nPenderfynwyd cadarnhau Blaen Raglen Waith y Pwyllgor Gwaith wedi ei diweddaru am y cyfnod Awst, 2019 hyd at fis Mawrth, 2020 gyda’r newid ychwanegol a amlinellwyd yn y cyfarfod.


Preswylydd Iechyd a lles Coronafeirws Gwasanaethau'r Cyngor yn ystod coronafeirws Ysgolion a dysgu cymunedol i oedolion\nMae Llywodraeth Cymru wedi cadarnhau y bydd ysgolion ledled Cymru yn cau ddydd Gwener 20 Mawrth. Penderfyniad Llywodraeth Cymru yw hwn a rhaid i ni ddilyn y cyngor hwn er mwyn iechyd y cyhoedd a lles ein disgyblion a'n staff. Mae'r Cyngor yn ceisio eglurhad pellach ynghylch hyd y cyfnod cau.\nDiweddariad am goronafeirws – Cyhoeddiad Llywodraeth Cymru ynghylch cau ysgolion:\nOs yw'ch plentyn yn derbyn prydau ysgol am ddim ar hyn o bryd gallwch chi wneud cais am gyflenwad wythnosol o brydau wedi'u rhewi i'ch drws. I wneud cais am y gwasanaeth hwn, llenwch y ffurflen gais isod.\nAm ragor o fanylion ac i wneud cais, ewch i'r dudalen Covid-19 – Gwasanaeth dosbarthu prydau ysgol am ddim.\nCoronafeirws – Ysgolion a gofal plant ar gyfer gweithwyr hanfodol\nRydyn ni'n derbyn ceisiadau am le mewn ysgolion hyb a hybiau gofal plant yn achos plant y mae pob oedolyn yng nghartref y teulu yn hanfodol wrth ymateb i COVID-19 a rhaid iddyn nhw fod yn y gweithle, felly, nid oes modd gofalu am y plant yn ddiogel gartref. Dylai pob plentyn gael gofal diogel gartref, os yw ar gael – ni ddylech chi wneud cais am le gofal plant oni bai nad oes dewis diogel arall.\nAm ragor o fanylion ac i wneud cais, ewch i'r dudalen Covid-19 – Darpariaeth gofal plant\nOherwydd lledaeniad cyfredol COVID-19 (coronafeirws newydd) a chanllawiau Iechyd Cyhoeddus Cymru wedi'u diweddaru, rydyn ni wedi penderfynu atal POB dosbarth a chlwb o 5pm ar brynhawn Mawrth 17 Mawrth 2020 am gyfnod o 12 wythnos.\nMae Tŷ Rhydychen ar gau i'r cyhoedd.


Cofio'r llais melfedaidd - Daily Post\nCofio'r llais melfedaidd\nFEL Dafydd ap Gwilym neu Vincent Van Gogh, roedd David Lloyd yn meddu ar y rhywbeth prin, annelwig hwnnw â’i dyrchafai’n uwch na’r cyffredin ymhlith artistiaid.\n12:47, 25 FEB 2009\nMi ddywedodd rhywun, rhywdro fod gan y tenor o Drelogan "ddeigryn yn ei lais" – ac mae’n anodd curo’r disgrifiad hwnnw.\nRoedd ei lais melfedaidd, ei bersonoliaeth ddiymhongar, a’i wyneb golygus yn gyfuniad perffaith i r oedd yn ‘seren bop’ cyn bod y fath derm yn bodoli.\nMae’n 40 mlynedd ers i’r llais addfwyn dawelu am byth, a hynny’n boenus o gynnar, ac yntau’n 57 oed.\nI nodi’r achlysur mae Donald Lloyd – nai David Lloyd – a’r tenor Rhys Meirion wedi trefnu taith i gofio’r canwr a swynodd genedlaethau yng Nghymru a thu hwnt.\nMae’n 40 mlynedd hefyd ers sefydlu cwmni recordiau Sain, a’r wythnos hon mae’r cwmni wedi rhyddhau casgliad cynhwysfawr o oreuon David Lloyd ar dair cryno ddisg, dan y teitl David Lloyd – Y Llais Arian.\n"Y Llais Arian", "deigryn yn ei lais", "llais melfedaidd" – beth oedd mor arbennig am David Lloyd felly?\n"Roedd ’na rywbeth arbennig yn ei lais oedd yn gallu cyffwrdd cynulleidfa," meddai Rhys Meirion.\n"Roedd ganddo’r gallu i gyfathrebu’n naturiol gyda’i gynulleidfa a chyffwrdd eu calonnau. Yr adeg honno, yn y 1930au a’r 1940au rhain oedd ‘pop idols’ y dydd, a fydd cantorion clasurol byth yn cael yr un kudos eto. Roedd pobl yn ciwio am oriau i fynd i’w gyngherddau – roedd o’n eilun i’r genedl," meddai.\nAr y daith – rhwng dehongliadau Rhys Meirion o’r caneuon a wnaed yn enwog gan David Lloyd – bydd Donald, neu Don fel y mae pawb yn ei adnabod, yn cyfrannu pytiau o atgofion am ei ewythr.\nMae’n ei gofio fel "y dyn mwyaf hoffus fuasech chi’n gallu’i gyfarfod."\n"Roedd ’na anwyldeb mawr ynddo fo, ac roedd o’n ffefryn mawr fel aelod o’r teulu."\nYn fab i lowr, roedd David yn un o saith o blant, ac ar ôl gadael yr ysgol aeth yn brentis saer.\nOnd yn fuan iawn, ac yntau eisoes wedi ennill clod mewn eisteddfodau, cafodd ei dderbyn i goleg cerdd enwog y Guildhall yn Llundain.\n"Roedd rhaid iddo gael ysgoloriaeth, fedra’r teulu ddim fforddio i’w yrru yno fel arall," meddai Don.\n"Roedd ’na 54 yn cystadlu am un lle, ac aeth fy nhad yno efo fo, achos roedd David wedi colli ei fam a’i dad. Roedd pawb yn disgwyl yn eiddgar am y penderfyniad, ac ymhen hir a hwyr dyma fy nhad yn clywed rhywun yn dweud "That bloody Welshman’s won it!"\n"Y trueni mawr yw na chafodd ei rieni fyw i’w weld o’n llwyddo.\n"Roedd o’n cael ei alw’n ‘country bumpkin’ a phethau felly yn LLundain, ond roedd hynny’n ei wneud yn fwy penderfynol fyth o lwyddo."\nEnillodd David Lloyd pob gwobr oedd yn mynd yn y Guildhall, yn cynnwys Gwobr Catherine Howard i denoriaid, a her unawd y coleg, lle cafodd 25 marc yn uwch na’i gystadleuydd agosaf.\nTarfodd y rhyfel ar ei yrfa, ond daliodd ati i ganu fel aelod o’r Gwarchodlu Cymreig, a byddai’n ymddangos mewn cyngherddau yn ei lifrai.\n"Roedd o’n gallu cyfleu teimlad eithriadol yn ei lais. Mae sôn iddo gael wyth ‘encore’ am un gân – Lausanne – yn Eisteddfod Aberteifi ym 1942," medd Don.\nOnd oherwydd y rhyfel, methodd a chyflawni cytundeb i ganu yn nh opera’r Met yn Efrog Newydd, ym 1940, ac roedd honno’n siom fawr iddo, er iddo ganu yn yr Unol Daleithiau a Chanada ym 1961.\nOnd erbyn hynny roedd trasiedi arall wedi dod i’w ran.\nYm 1954 cafodd ddamwain ddifrifol tra’n recordio rhaglen i’r BBC, pan ddisgynnodd a thorri ei gefn, ac er iddo gael llawdriniaeth a llwyddo i ddod dros y ddamwain yn rhyfeddol, doedd o ddim yr un fath wedyn.\n"Roedd y llais yn iawn, ond doedd o ddim yn gallu sefyll yn ddigon syth i ganu," medd ei nai.\nYn addas iawn, astudiodd Rhys Meirion yn y Guildhall hefyd, ac fel David Lloyd, yn Glyndebourne y gwnaeth ei ymddangosiad cyntaf ar lwyfan opera.\nYchwanegodd Rhys ei bod yn anrhydedd fawr i gymryd rhan yn y daith.\n"Fy nehongliadau fi o’r caneuon ydyn nhw. Fasa ’na ddim pwynt ceisio efelychu. Ond dwi’n dal i allu teimlo’r parch sydd gan bobl tuag ato."\nDavid Lloyd Y Llais Arian; Label Sain; 3CD – SCD2601; £12.71\nMawrth 6 Capel Y Traeth, Cricieth\nMawrth 15 Capel Salem, Dolgellau\nMawrth 27 Capel Moreia Llangefni\nEbrill 24 Capel y Tabernacl, Caerdydd\nMai 15 Y Stiwt, Rhosllannerchrugog


Ymlaen at y miliwn | Undeb yr Annibynwyr Cymraeg\nYmlaen at y miliwn\nPosted on Mawrth 13th, 2017\nMae gan yr Annibynwyr Cymraeg gyfraniad pwysig i’w wneud i’r gwaith o sicrhau bod miliwn o bobl yn siarad yr iaith erbyn y flwyddyn 2050, meddai Comisiynydd y Gymraeg. Wrth annerch Cyngor yr Undeb yng Ngregynog dywedodd Meri Huws bod cyfle gwych i ddefnyddio adnoddau a brwdfrydedd aelodau i gyflwyno’r iaith i bobl ddi-gymraeg mewn cymunedau ledled Cymru. Mae’r Undeb nawr am lunio strategaeth i annog a galluogi ei 430 o eglwysi i ymuno yn yr ymgyrch.\nRhwydwaith Merched yr Undeb fydd yn gyfrifol am arwain y strategaeth iaith. “Mae dwy agwedd i’r ymgyrch newydd hon,” esboniodd y Parchg Jill-Hailey Harries, cydlynydd y Rhwydwaith. “Yn gyntaf, mae angen i ni fel Annibynwyr i fod yn ymwybodol o bob ymgynghoriad swyddogol sy’n ymwneud â’r iaith Gymraeg ac i ymateb trwy roi tystiolaeth fel unigolion ac eglwysi. Er enghraifft, ar hyn o bryd mae Llywodraeth Cymru yn awyddus i dderbyn sylwadau ar ddatblygu a gweithredu strategaeth ddementia genedlaethol. Mae hynny’n cynnwys darparu gofal trwy gyfrwng y Gymraeg i gleifion sydd angen y gofal hwnnw.”\n“Yn ail, rydym wedi dechrau trafod sut y gallwn defnyddio’n hadnoddau, yn adeiladau a phobl, i hybu’r ymwybyddiaeth a’r defnydd o’r Gymraeg ar lawr gwlad. Rydym yn paratoi rhestr o weithgarwch y byddai’n hollol ymarferol i’n haelodau gynnal mewn gapel neu festri – popeth o fore coffi i sgyrsiau am hanes a diwylliant lleol.”\nPwysleisiodd Meri Huws bwysigrwydd agor y drws i bobl sy’n dysgu Cymraeg – yn blant ac oedolion. “Rhaid peidio bod yn rhy uchelgeisiol, ond gwneud pethau naturiol sy’n llwyddo,” meddai. “Er enghraifft, yn ystod hanner tymor beth am ystyried darparu gweithgarwch i blant trwy agor festrïoedd?”\nYn ôl Glyn Williams, Llywydd yr Undeb, mae hwn yn brosiect allai symud pethau ymlaen. “Bu sylwadau’r Comisiynydd yn fodd i’n sbarduno ni. Mae’r Gymraeg yn allweddol fel cyfrwng iaith ein haddoliad ni, ac mae’n hanfodol ei bod yn parhau felly o Sul i Sul. Ond rhaid i ni hefyd ymestyn tu allan i furiau capel. Bydd yn fodd i bobl sylweddoli beth mae Undeb yr Annibynwyr yn ceisio’i wneud dros gymunedau yng Nghymru heddiw.”


Peiriannau Gwnďo Diwydiannol\nChung Tien Enterprise Co., Ltd., yn un o wneuthurwyr enwog, cyflenwyr a allforwyr o Peiriannau Gwnďo Diwydiannol, â ffatri yn Taiwan. Gyda blynyddoedd o brofiad yn y llinell o wneud, rydym yn adnabyddus am ein perfformiad rhagorol yn y diwydiant. Rydym wedi helpu ein hunain fel un o frand arweiniol yn Taiwan. Rydym yn gyson yn uwchraddio ein cynnyrch i gwrdd â'r safonau rhyngwladol. Rydym yn cynnal tîm o weithwyr proffesiynol, sy'n darparu ar ddanfoniadau amser gyda didwylledd quality.Our uchel a gwaith caled wedi ein helpu i gyd-fynd ein ansawdd â safonau rhyngwladol.


Arwain y diwydiant adeiladu - CITB\nArwain y diwydiant adeiladu\n< Yn ôl i'r canlyniadau chwilio Arwain y diwydiant adeiladu\nCynhyrchiant a dulliau newydd o weithio, Adnoddau dysgu, Sectorau a rolau, Gyrfaoedd a recriwtio\nBydd y prosiect yn datblygu pecyn cymorth i ddenu, hyfforddi a chadw gweithle â sgiliau addas. Gellir addasu'r pecyn cymorth a'i frandio i ddiwallu anghenion y sefydliad.\nBydd yn datblygu fframweithiau newydd a strwythurau cynaliadwy i alluogi ei aelodau i recriwtio, hyfforddi a chadw gweithlu cymwys yn effeithiol nawr ac yn y dyfodol ac o ganlyniad datblygu llwybrau a dilyniant gyrfa\nDatblygu a pheilota fframweithiau newydd ar gyfer strwythurau prentisiaeth, uwchsgilio, ailsgilio, trosi, goruchwylwyr, rheolwyr uwch ac is.\nGellir cymhwyso'r cynllun peilot ar draws pob sector\nBydd adroddiad ymchwil yn cael ei greu ar gydweithio o fewn y gadwyn gyflenwi\nDatblygu canllawiau hyfforddi yn benodol i'r sector ar lwybrau mynediad, i brentisiaethau, uwchsgilio ac ailsgilio, dilyniant gyrfa, ardoll a chyllid a chardiau CSCS.\nDaeth y prosiect i ben ym mis Tachwedd 2017. Mewn cytundeb â CITB, cafodd y prosiect ei raddio'n ôl i gydnabod y byddai CITB yn bwrw ymlaen â rhai o'r mentrau. Mae Build DU yn parhau i fwrw ymlaen â nifer o fentrau a gynhwysir yn y cynnig gwreiddiol y tu hwnt i'r cyllid CITB.\nDarllen y Nodiadau Cyfarwyddyd Trailblazer


Llywodraeth Cymru | Datganiad Ysgrifenedig - Cytuno ar Gyfleoedd Pysgota yr UE 2017 EU (Cwota) o dan y Polisi Pygodfeydd Cyffredin\nHafan > Amdanom ni > Y Cabinet a'r Gweinidogion > Datganiadau > Datganiad Ysgrifenedig - Cytuno ar Gyfleoedd Pysgota yr UE 2017 EU (Cwota) o dan y Polisi Pygodfeydd Cyffredin\n1. Pysgodfa Fasnachol Draenogod y Môr– Parhau i ddefnyddio rhwydau dethol o fewn pysgodfa draenogod y môr. Roedd hyn yn her sylweddol gan bod y stoc yn parhau i adfer. Fodd bynnag, gan weithio o fewn yr amlen gynaliadwy gyffredinol, llwyddwyd i gael cynnydd bychan i ganiatâu dalfeydd o 250kg y mis i rwydwyr. Y cynigion cychwynnol oedd dim darpariaeth o gwbl ar gyfer rhwydo yn 2017.\n2. Pysgodfa Hamdden Draenogod y Môr – Paratowyd achos gennyf i gynyddu y pysgod sydd ar gael ar gyfer genweirwyr hamdden. Fodd bynnag, gallai’r Comisiwn a’r Llywyddiaeth ond cyfiawnhau parhâd o drefniadau 2016 – sef dal a rhyddhau ar gyfer 6 mis cyntaf y flwyddyn, ac yna gyfyngu i un pysgodyn y dydd ar gyfer gweddill y flwyddyn.\n3. Rhywogaethau Pwysig yn Fasnachol – Yn unol â’r dystiolaeth, trafodais barhâu â Chyfanswm y Ddalfa a Ganiateir (TAC) ar forgathod a lledenod pwysig yn fasnachol ym Môr Hafren. Y cynnig oedd gostyngiad ar gyfer y ddwy rywogaeth hon, fodd bynnag, cytunwyd ar gynnydd o 5% ar gyfer morgathod a chynnydd o 8% ar gyfer lledenod.


Bwyty yn Eryri - Oakeley Arms\nBwyty’r Oakeley Arms yn Eryri\nPrydau cartref yn harddwch Gogledd Cymru\nMae gan yr Oakeley Arms far traddodiadol i adlewyrchu hanes yr adeilad. Yn y bar mae cadeiriau clud, soffas cysurus a thanau go iawn, felly dewch i yma i ymlacio’n llwyr.\nRydym yn falch iawn o’n hardal leol a chredwn fod rhai o gynhyrchion bwyd gorau Cymru i’w cael yma. Mae ein bryniau ir, ein dolydd gwylltion a’n harfordiroedd dramatig yn fannau perffaith i gynhyrchu rhai o fwydydd gorau Cymru.\nMae’r Cig Oen Morfa Heli, Halen enwog Môn, Hufen Iâ hufennog Cadwaladers, siocledi moethus Cathryn Cariad a’r Caws Cheddar dieflig o gryf Black-Bomber oll yn esiamplau gwych o’r diwylliant bwydgarol lleol.\nMae’r balchder yma i’w weld yn ein bwydlen am ein bod yn ymdrechu bob amser i gynnig prydau traddodiadol o Gymru gyda chynnyrch lleol a thymhorol lle gallwn. Mae bwydlen y bar yn cynnig amrywiaeth blasus o brydau cartref a seigiau arbennig, gydag opsiynau i lysfwytawyr a phrydau i blant.\nNodwch fod ein bwydlenni a’n byrddau seigiau arbennig yn newid yn rheolaidd.\nMae’r Oakeley Arms yn dŷ rhydd ac mae ein bar gorlawn yn cynnig cwrw, chwerw a seidr amrywiol o Gymru. Dewch i flasu ein cwrw hynod flasus ni ein hun, Cwrw Oakeley Dokeley, a gynhyrchwyd yn arbennig i ni gan fragdy lleol. Rydym hefyd yn cynnig cwrw gan fragdai adnabyddus o Gymru megis Purple Moose, Great Orme, Brains a Tomos Watkin, yn ogystal â wisgi, gwinoedd a gwirodydd o Gymru.\nMae brecwastau ar gael i bobl nad ydynt yn westeion rhwng 7:00 a 10:00am.\nRydym yn gweini te, coffi, cacennau a danteithion hefyd drwy gydol y dydd.\nBar (Llun i Sadwrn) 12:00 – 11:00pm\nBar (Sul) 12:00 – 10:30pm\nBwyd (Llun i Iau) 12:00 – 3:00pm a 6:00 – 9:00pm\nBwyd (Gwener i Sul) 12:00 – 9:00pm\nYng Ngwesty’r Oakeley Arms\nMae Cerfdy’r Oakeley Arms ar gael o 12:00 hyd 3:00 pm bob dydd Sul.\nByddem yn awgrymu eich bod yn cadw bwrdd yn ystod y cyfnodau prysur. Ffoniwch neu e-bostiwch i gadw bwrdd.


Beth y GALLWCH ac NA ALLWCH ei wneud yn y Lleoliad Arholi - Prifysgol Abertawe\nBeth y GALLWCH ac NA ALLWCH ei wneud yn y Lleoliad Arholi\nCOFIWCH y canlynol...\nCyrhaeddwch y lleoliad mewn da bryd cyn dechrau'r arholiad.\nRhowch eich cerdyn adnabod ar y ddesg. Dylai bod modd gweld hwn yn hawdd a dylai fod â'i wyneb i fyny\nGwiriwch ddalen flaen y papur arholiad i sicrhau eich bod yn sefyll yr arholiad cywir\nYsgrifennwch yn glir yn Saesneg (oni nodir y dylech ddefnyddio iaith arall ar gyfer yr arholiad)\nGwnewch eich holl waith drafftio yn y llyfrynnau a ddarperir a rhowch groes trwyddo os nad ydych am i'r gwaith drafftio gael ei farcio\nCodwch eich llaw ac aros am oruchwylydd os oes gennych ymholiad, os ydych yn teimlo'n dost, os ydych am fynd i’r tŷ bach neu os oes angen rhagor o ddeunydd ysgrifennu arnoch\nOs penderfynwch adael eich arholiad yn gynnar (ar ôl 45 munud a chyn y 15 munud olaf yn unig) mae'n rhaid i chi sicrhau eich bod wedi cwblhau'r holl fanylion angenrheidiol ar y llyfr atebion. Codwch eich llaw ac aros nes y bydd goruchwylydd wedi casglu'ch llyfr atebion. Rhaid i chi adael lleoliad yr arholiad yn dawel a chofiwch fynd â'ch eiddo personol gyda chi\nSicrhewch fod eich manylion wedi'u cwblhau ar eich llyfr atebion\nArhoswch wrth eich desg tan y bydd goruchwylydd wedi casglu'ch papur atebion a'ch bod wedi cael caniatâd i adael\nGadewch leoliad yr arholiad yn gyflym ac yn dawel a chofiwch fynd â'ch eiddo personol gyda chi.\nDod ag unrhyw nodiadau/deunydd anawdurdodedig gyda chi\nCeisio cyfathrebu ag unrhyw un yn lleoliad yr arholiad, heblaw am y goruchwylydd\nAgor y papur cwestiynau tan y cewch ganiatâd i wneud hynny. Cewch ddarllen y clawr i sicrhau eich bod yn sefyll y papur arholiad cywir.\nDod ag UNRHYW ddyfeisiau electronig i mewn i'r lleoliad, hyd yn oed yn eich pocedi\nDod ag unrhyw fwyd i mewn i leoliad yr arholiad\nMynd i mewn i'r lleoliad os bu'r arholiad ymlaen am 30 munud (e.e. os ydych yn hwyr am yr arholiad)\nGadael y lleoliad hyd nes y bu'r arholiad ymlaen am 45 munud neu'n ystod y 15 munud olaf (gan gynnwys mynd i'r tŷ bach)\nTarfu ar fyfyrwyr eraill sy'n dal i fod yn gweithio.\nAchosi unrhyw fath o aflonyddwch\nParhau i ysgrifennu ar ôl i'r arholiad orffen\nMynd â'r papur arholiad neu unrhyw lyfrau atebion sydd wedi'u defnyddio/heb eu defnyddio i ffwrdd o'r lleoliad\nSiarad nes y byddwch y tu allan i leoliad yr arholiad\nAbsenoldeb o Arholiad\nMae'r Brifysgol yn cydnabod weithiau na fyddwch yn gallu sefyll arholiad am resymau y tu hwnt i'ch rheolaeth, megis salwch, damwain neu brofedigaeth. Fe'ch cynghorir i roi gwybod i’r Brifysgol cyn gynted ag y bo modd os cewch eich rhwystro rhag sefyll arholiad, er mwyn cyflwyno cais am ohirio'r arholiad hwnnw. Bydd angen i chi gefnogi'ch cais gyda thystiolaeth o'ch amgylchiadau, gan ddilyn y gweithdrefnau a amlinellir yn y Polisi ar Amgylchiadau Esgusodol.\nYn ystod arholiad...\nOs byddwch yn dechrau arholiad ond na allwch ei orffen oherwydd salwch neu amgylchiadau eraill, fe'ch cynghorir i roi gwybod i oruchwylydd ar unwaith a chyn i chi adael lleoliad yr arholiad. Yna dylech gael tystiolaeth ategol (e.e. tystysgrif feddygol) a dilyn y cyfarwyddiadau yn y Polisi ar Amgylchiadau Esgusodol.\nOs bydd y Brifysgol ar gau yn ystod cyfnodau arholi oherwydd tywydd garw, caiff arholiadau eu canslo. Mae'r Brifysgol wedi ychwanegu diwrnodau wrth gefn at gyfnod asesu mis Ionawr rhag ofn y bydd hyn yn digwydd. Rhoddir gwybod am unrhyw ohiriadau arholiadau ar wefan y Brifysgol, eich cyfrif mewnrwyd myfyriwr, cyfryngau cymdeithasol (Facebook/Twitter), Blackboard a newyddion lleol/radio.\nOs bydd y Brifysgol yn parhau i fod ar agor, bydd arholiadau'n para fel arfer. Os cewch eich effeithio'n bersonol gan dywydd garw, fe'ch cynghorir i roi gwybod i'r Brifysgol yn unol â'r Polisi ar Amgylchiadau Esgusodol.\nRhagor o wybodaeth am Argymhellion Tywydd Garw\nDiffiniad amgylchiadau esgusodol yw problemau neu ddigwyddiadau difrifol sydd y tu hwnt i'ch gallu i'w rheoli neu eu rhagweld, a allai effeithio ar eich perfformiad neu'ch gallu i fynychu, i gwblhau neu i gyflwyno asesiad yn brydlon.\nOs ydych wedi'ch effeithio gan amgylchiadau esgusodol cyn arholiad i’r fath raddau bod yr amgylchiadau hynny’n debygol o effeithio'n sylweddol ar eich perfformiad, mae'n bosibl y byddwch yn dymuno ystyried gohirio sefyll yr arholiad tan ddyddiad arall. Yn yr achos hwn, mae'n rhaid i chi gysylltu â'ch Coleg i wneud cais i ohirio ar ôl yr arholiad. Rhaid gwneud hyn cyn yr arholiad neu o fewn 5 niwrnod gwaith i'r arholiad gael ei gynnal. Rhaid i chi ddarparu tystiolaeth ategol gyda'ch cais.\nOs byddwch yn mynd yn sâl yn ystod arholiad RHAID i chi roi gwybod i'r Prif Oruchwylydd naill ai yn ystod neu'n syth ar ôl yr arholiad a CHYN gadael lleoliad yr arholiad. Yna dylech gyflwyno amgylchiadau esgusodol i'ch Coleg Cartref o fewn 5 NIWRNOD GWAITH i'r arholiad a gafodd ei effeithio gael ei gynnal.\nAm ragor o wybodaeth gweler yr adran ynghylch arholiadau yn y Polisi ar Amgylchiadau Esgusodol.


Diwygiad 20:36, 12 Hydref 2017\nLleihawyd o 17 beit , 4 o flynyddoedd yn ôl\nManion canrifoedd yn bennaf! -, replaced: 20fed ganrif → 20g, 19eg ganrif → 19g using AWB\nDiwygiad 09:18, 14 Mawrth 2013 (golygu)\nB (Bot: Migrating 8 interwiki links, now provided by Wikidata on d:q1394714 (translate me))\nDiwygiad 20:36, 12 Hydref 2017 (golygu) (dadwneud)\n(Manion canrifoedd yn bennaf! -, replaced: 20fed ganrif → 20g, 19eg ganrif → 19g using AWB)\nMae hanes y Falls yn dechrau yn gynnar yn y 19eg ganrif19g pan ddaeth yn gartref i bobl a symudodd i weithio yn ffatrioedd brethyn Belffast. Cynyddodd y boblogaeth yn gyflym yn ail hanner y ganrif honno a chodwyd tai elfennol i'r gweithwyr, heb dŵr na thoiledau, ar hyd y Falls ac yn yr ardal gyfagos. Roedd yn gymuned dlawd a difreintiedig iawn ond clos.\nMae pobl a gysylltir â'r Falls Road yn cynnwys [[James Connolly]], a arosodd yno am gyfnod ar ddechrau'r 20fed ganrif20g, ac [[Eamon de Valera]], a safodd fel ymgeisydd y Falls yn etholiad cyffredinol 1918. Magwyd [[Gerry Adams]], arweinydd [[Sinn Fein]], yn y Falls ac yno mae wedi treulio rhan helaeth ei oes.\nWedi dod o "https://cy.wikipedia.org/wiki/Arbennig:MobileDiff/3588071"


Ymddiriedolaethau a chymdeithasau elusennol\nErthygl: Nawdd ac Ysgoloriaethau\nMae’r erthygl hon yn ystyried y ffynonellau cyllid y gall myfyrwyr eu defnyddio i ychwanegu at fenthyciad, neu yn lle benthyciad.\nNawdd ydi pan mae cyflogwr (neu ddarpar gyflogwr) yn talu symiau blynyddol o arian i fyfyriwr ar gwrs graddneu, mewn rhai achosion, cyrsiau addysg uwch eraill, fel Diplomas Cenedlaethol Uwch.\nMae rhai cyflogwyr yn rhoi digon o arian i gefnogi myfyriwr drwy brifysgol, ac eraill yn cynnig cyllid ychwanegol o ryw fath. Efallai bod myfyrwyr sy'n cael eu noddi'n cael hyfforddiant a phrofiad gwaith, yn ogystal â help ariannol, wrth astudio.\nGan fod y ffioedd wedi codi erbyn hyn, mae nawdd yn gallu cynnig cyllid yr ydych chi ei wir angen i astudio.\nHefyd, mae'n gallu bod yn ffordd dda o ddechrau eich gyrfa. Mae nawdd yn darparu profiad gwaith gyda chyflog ac, mewn rhai achosion, gwaith yn y dyfodol gyda'r cyflogwr sy'n noddi.\nMae nawdd ar gael yn bennaf yn uniongyrchol gan:\ny sector cyhoeddus cyrff fel y Gwasanaeth Iechyd Gwladol\nMae nawdd ar gael hefyd gan rai cwmnïau mawr, fel y rhai sy'n gweithio mewn meysydd fel fferylleg, peirianneg, technoleg gwybodaeth, adeiladu a gweithgynhyrchu. Fe all ambell nawdd fod ar gael drwy'r prifysgolion eu hunain, ar ran cyflogwyr.\nPryd ddylech chi wneud cais?\nOs ydych chi eisiau nawdd ar gyfer eich cwrs cyfan, fe ddylech chi ymgeisio ar yr un pryd â phan rydych chi'n anfon eich cais am gwrs gradd neu ddiploma.\nMae llawer o noddwyr eisiau i chi astudio mewn prifysgol neu goleg sydd wedi'i gymeradwyo ganddyn nhw a bydd yn anfon rhestr o'r rhain atoch chi. Os felly, fe ddylech chi enwi'r cwrs neu'r cyrsiau yn eich UCAS cais.\nY dyddiad cau ar gyfer y rhan fwyaf o'r cynlluniau ydi cyn y Nadolig yn ystod y flwyddyn cyn i chi ddechrau ar eich cwrs arfaethedig.\nMathau o nawdd\nMae rhai cyflogwyr yn trin eu myfyrwyr fel gweithwyr ac yn talu cyflog llawn iddynt yn ystod eu cwrs. Dyma'r nawdd lleiaf cyffredin.\nUn enghraifft ydi cadetiaeth gyda'r lluoedd arfog. Mae hon ar gyfer myfyrwyr sydd eisiau gwneud ymrwymiad i yrfa yn y lluoedd arfog; maent yn cael cyflog llawn, bwrsari a grant sylweddol yn ystod eu cyfnod yn y brifysgol.\nMae rhai noddwyr, fel y GIG, yn cynnig swm penodol o arian, sef bwrsari, ar gyfer pob blwyddyn o'r cwrs.\nMae rhai cyflogwyr yn rhoi bwrsari yn ystod y tymor ac yn talu cyflog yn ystod unrhyw wyliau y mae'r myfyrwyr yn ei dreulio'n gweithio iddyn nhw. Mae rhai'n noddi blwyddyn olaf y myfyrwyr yn unig.\nMae'r rhan fwyaf o noddwyr yn disgwyl cael lleisio eu barn am lle rydych chi'n astudio, oherwydd eu bod nhw wedi sefydlu perthynas gyda rhai prifysgolion a cholegau addysg uwch.\nYn y rhan fwyaf o achosion, bydd cyflogwyr yn disgwyl i chi weithio iddynt am wyth wythnos y flwyddyn o leiaf, yn ystod gwyliau'r haf fel rheol.\nMae llawer o nawdd yn mynd tuag at gyrsiau rhyngosod. Mae hyn yn gweithio'n dda oherwydd mae cyrsiau rhyngosod yn cyfuno astudiaethau academaidd gyda chyfnod o brofiad gwaith mewn diwydiant.\nYdi unrhyw un yn gallu cael nawdd?\nYchydig iawn o gynlluniau sydd ar gael i fyfyrwyr yn y gwahanol bynciau. Mae'r rhan fwyaf o nawdd yn dod gan gyflogwyr mewn meysydd fel peirianneg, technoleg gwybodaeth, gwyddoniaeth, astudiaethau busnes ac adeiladu.\nFaint o arian fyddech chi'n ei gael?\nMae pob bwrsari ac ysgoloriaeth yn amrywio'n fawr; holwch y darpar gyflogwyr. Rydych chi'n debygol o ennill mwy yn ystod eich blwyddyn olaf israddedig nag yn ystod eich blwyddyn gyntaf yn y brifysgol, neu wrth fynd ar leoliad rhwng gadael ysgol/coleg a dechrau ar eich cwrs addysg uwch.\nSut mae cael hyd i noddwr?\nMae'n well gan rai cyflogwyr noddi myfyrwyr lleol yn unig. Efallai eu bod nhw'n ffafrio hysbysebu yn y wasg leol a rhoi gwybod i ysgolion a swyddfeydd gyrfaoedd.\nMae'n well gan eraill recriwtio drwy adrannau addysg uwch. Maent naill ai'n cynnig nawdd i fyfyrwyr newydd ar gyrsiau penodol neu'n noddi myfyrwyr o'u hail a'u trydedd flwyddyn ymlaen.\nFe allech chi chwilio ar y rhyngrwyd am 'nawdd' a 'bwrsari' a'r maes sydd o ddiddordeb i chi.\nPam mae cyflogwyr yn noddi myfyrwyr?\nmae cyflogwyr yn gweld nawdd fel buddsoddiad ar gyfer y dyfodol; meant eisiau recriwtio'r graddedigion gorau\nmae nawdd yn gallu rhoi mantais i gyflogwyr dros eu cystadleuwyr. Er enghraifft, weithiau, dim ond ychydig o fyfyrwyr sy'n graddio mewn pwnc penodol - mae hyn yn golygu bod prinder sgiliau yn y maes yma\nmae nawdd yn helpu'r cyflogwr i ddenu staff newydd drwy ddangos y manteision o weithio i'w sefydliad iddyn nhw\nmae cyflogwyr eisiau gweld myfyrwyr talentog yn aros, er gwaetha'r gystadleuaeth gan gwmnïau eraill. Maent yn defnyddio nawdd i ddatblygu myfyrwyr disglair o gyfnod cynnar\nmae cyflogwyr yn datblygu cysylltiadau agos â phrifysgolion; mae hyn yn gyfle iddynt gael gwybod am gynnwys y cyrsiau a chyfrannu syniadau o bosib at y pethau mwyaf perthnasol i fyfyrwyr eu dysgu\nMae ysgoloriaeth yn ddyfarniad ariannol i'ch helpu chi wrth i chi astudio. Yn wahanol i nawdd, dydi ysgoloriaeth ddim yn cynnwys lleoliadau profiad gwaith mewn diwydiant.\nMae cymdeithasau proffesiynol yn rhoi ysgoloriaethau i helpu gyda chyllido myfyrwyr - ar gyrsiau cysylltiedig â gwaith yn aml. Efallai y cewch chi ysgoloriaeth i'ch helpu chi gyda rhan benodol o'ch astudiaethau, gan gynnwys teithio ac astudio dramor, neu ymchwil i bwnc penodol.\nMae rhai prifysgolion a cholegau'n dyfarnu eu hysgoloriaethau eu hunain. Efallai bod y rhain ar gael i'r myfyrwyr i gyd, neu wedi'u cyfyngu i rai sy'n astudio pynciau penodol neu'n dod o'r ardal leol. Yn aml iawn, mae sefydliadau'n eu dyfarnu nhw ar sail gystadleuol, naill ai i fyfyrwyr gyda'r graddau lefel A gorau neu gyfatebol, neu drwy arholiad mynediad. Efallai y bydd posib i chi gael y manylion yn y prosbectws neu efallai eu bod yn cael eu harddangos ar hysbysfyrddau ysgol a choleg.\nErs y cynnydd mewn ffioedd hyfforddi, mae llawer mwy o brifysgolion yn cynnig ysgoloriaethau mynediad, bwrsarïau a grantiau ar gyfer pynciau amrywiol. Mae gan y cyrsiau sy'n cael eu dangos ar y UCAS wefan fanylion am ffioedd a chefnogaeth ariannol, gan gynnwys unrhyw fwrsarïau sydd ar gael.\nMae gan rai o'r academïau celf a cherddoriaeth gronfeydd i helpu myfyrwyr sy'n methu dod o hyd i gefnogaeth ariannol arall.\nMae nifer o brifysgolion yn rhoi ysgoloriaethau chwaraeon i chwaraewyr ac athletwyr eithriadol. Er bod y dyfarniadu hyn yn helpu gyda chostau hyfforddi a theithio'n bennaf, mae rhai'n cyfrannu at gostau byw cyffredinol hefyd.\nMae rhai ymddiriedolaethau, elusennau a chymdeithasau addysgol yn dyfarnu grantiau bychain i fyfyrwyr ar gyrsiau addysg bellach ac uwch.\nNid ydynt yn rhoi mwy na ryw ychydig gannoedd fel rheol, i brynu llyfrau ac offer, ac ychydig iawn ohonynt sy'n cyfrannu mwy na hynny.\nNid ydych yn meddwl am y math yma o grant fel ffynhonnell lawn o gyllid, dim ond fel ategiad. Y prif eithriadau i hyn ydi'r ymddiriedolaethau sy'n cyllido astudiaethau ôl-radd. Yn aml iawn meant yn darparu digon i dalu ffioedd hyfforddi ac i wneud cyfraniad at gostau byw.\nBeth ydi ymddiriedolaeth?\nMae ymddiriedolaeth yn cael ei sefydlu pan mae unigolyn neu sefydliad yn cyfrannu swm o arian (neu'n gadael arian mewn ewyllys) er budd person arall.\nMae ymddiriedolwyr yn gweinyddu'r gronfa ac yn penderfynu sut i ddyfarnu'r arian. Maent yn gorfod cadw at ddymuniadau'r rhoddwr, heb awdurdod i addasu telerau'r ymddiriedolaeth mewn unrhyw ffordd.\nMae ysgoloriaethau a bwrsarïau sy'n cael eu rhoi gan ymddiriedolaethau a chymdeithasau'n perthyn i nifer o gategorïau. Efallai y byddent yn gwneud y canlynol:\nHelpu gyda thalu ffioedd hyfforddi neu gyda chostau byw.\nDarparu cyllid at bwrpas arbennig, er enghraifft, i helpu myfyrwyr cerddoriaeth i brynu offerynnau, i alluogi i fyfyrwyr meddygol dreulio rhan ddewisol (neu ychwanegol) o'u cwrs mewn gwlad dramor, neu i ddaearyddwr gynnal trip maes na fyddai'n bosib fel arall.\nHelpu myfyrwyr ar unrhyw fath o gwrs gyda chost llyfrau ac offer.\nWeithiau, mae ymddiriedolaethau'n bodoli i helpu grwpiau penodol o bobl, er enghraifft, merched, pobl o enwadau crefyddol neu grwp ethnig penodol, neu bobl o drefi neu ranbarthau penodol. Mae ymddiriedolaethau eraill yn helpu myfyrwyr gydag anabledd neu fyfyrwyr sy'n astudio pynciau penodol.\nFel rheol, mae dyddiadau cau pendant iawn ar gyfer gwneud ceisiadau, gan mai dim ond ryw unwaith neu ddwy y flwyddyn mae'r ymddiriedolwyr yn cyfarfod.\nAuthor: Lucy Lernelius-Tonks Publisher: Directory of Social Change


Cytunwyd ar gyllideb yr UE 2014 - Gohebydd yr UE\nMae Senedd Ewrop a Llywyddiaeth UE Lithwania wedi cyhoeddi eu bod wedi dod i gytundeb ar y Cyllideb 2014 yr UE.\nYn ôl Comisiynydd y Gyllideb Janusz Lewandowski, ar ôl dros 16 awr o drafodaethau, mae Senedd Ewrop a’r Cyngor Ewropeaidd wedi dod i gytundeb ar Gyllideb 2014 yr UE ar 11 Tachwedd.\nASE Anne Jensen (ALDE, DK), sy'n llywio cyllideb yr UE 2014 trwy'r Senedd, a ddisgrifiwyd yng nghyllideb y flwyddyn nesaf fel “cyllideb lymder” o ystyried ei bod bron i 6% yn is o’i chymharu â 2013. Fodd bynnag, mynegodd ei boddhad oherwydd i’r Senedd lwyddo “i sicrhau mwy o arian ar gyfer polisïau twf ar gyfer ymchwil, addysg ac arloesi ac ar gyfer dyngarol. cymorth yn y Dwyrain Canol. ” Dywedodd Cadeirydd Pwyllgor Cyllidebau'r Senedd, Alain Lamassoure (EPP, FR). “Mae’r Senedd wedi cymryd ei chyfrifoldeb trwy dderbyn cyllideb is. Ond fe lwyddon ni i gael y blaenoriaethau’n iawn ac atal yr UE rhag dechrau 2014, y flwyddyn gyntaf o dan y Fframwaith Ariannol Aml-flynyddol newydd, yn y coch. ”\nAr y llaw arall, Dywedodd Dirprwy Weinidog cyllid Lithwania, Algimantas Rimkūnas, llywydd Cyngor (Cyllideb) ECOFIN: “Ar yr adeg pan mae llawer o aelod-wladwriaethau yn dal i wynebu cyfyngiadau ariannol, nid yw cyllideb gytûn yr UE yn rhoi mwy o faich ar eu cyllidebau ac ar yr un pryd yn sicrhau bod arian yn cael ei wario ar y blaenoriaethau pwysicaf fel cyflogaeth ieuenctid a chefnogi bach a chanolig- mentrau o faint. ”\nCyfanswm cynnig gwreiddiol y Comisiwn ar gyfer cyllideb 2014 yr UE oedd € 142.6 biliwn mewn ymrwymiadau a € 136.1bn mewn taliadau. Safbwynt y Cyngor oedd € 142.2 biliwn mewn ymrwymiadau a € 135bn mewn taliadau. Ar ben hynny, gofynnodd Senedd Ewrop am € 143.1bn mewn ymrwymiadau a € 136.4bn mewn taliadau. Yn olaf, bydd cyllideb 2014 yr UE yn € 142.6bn mewn ymrwymiadau a € 135.5bn mewn taliadau.\nDylai'r Cyngor a'r Senedd gymeradwyo'r cytundeb ar Gyllideb yr UE 2014 yn ffurfiol cyn pen 14 diwrnod.\nPynciau cysylltiedig:Cyllideb 2014 yr UEAlain LamassoureAlgimantas RimkūnasComisiynydd y Gyllideb Janusz LewandowskiECOFIN (Cyllideb) Cyngorcyllideb yr UEcynnwysllawn-ddelweddFframwaith Ariannol Aml-flynyddol